Sirija optužuje generalnog sekretara UN da ohrabruje teroriste Pogledaj specijal Toggle navigationNaslovna NaslovnaNajnovije vijestiNovo u rubrikamaČitani nasloviKolumneNezavisni stavNovosti NovostiBiHGradoviBanjalukaDruštvoObrazovanjeEx -YuSvijetHronikaIntervjuEkonomija EkonomijaPrivredaTržišteAnalizeSport SportFudbalKošarkaRukometTenisAtletikaZimski sportoviSportovi na vodiOstali sportoviOlimpijske igreIzbor sportisteKultura Kultura MuzikaPozornicaKnjiževnostVizuelna umjetnostFilmŽivot i stil Život i stilZdravljeŽivotLjepotaMuški kutakHrana i pićeKuće i vrtPutovanjeSvijet životinjaRecept danaMagazin MagazinJet setLjubav i seksTVZanimljivostiNN među poznatimaŽuta hronikaAuto-moto Auto-motoNovostiRecenzijeMogućnostiMoto sportNauka i tehnologija Nauka i tehnologijaNaukaSvemirOkolinaInternetHardwareProgramiGadgets Naslovna Novosti BiHGradoviBanjalukaDruštvoObrazovanjeEx -YuSvijetHronikaIntervju Svijet\nSirija optužuje generalnog sekretara UN da ohrabruje teroriste\nAgencije 28.04.2012 16:09 BEJRUT - Državni sirijski list "Tišrin" optužio je danas generalnog sekretara Ujedinjenih nacija Ban Ki-muna da ohrabruje terorističke napade pobunjenika usmjeravajući se na kritikovanje sirijske vlade.\nČlanak u listu objavljen je dan nakon što je Ban rekao da je vladino suzbijanje demonstranata dostiglo "nepodnošljiv nivo", kao i nakon jučerašnjeg napada u Damasku u kojem je poginulo 10 ljudi a za koji državni mediji kažu da je bio samoubilački napad.\nBan je, podsjeća AP, rekao da će UN nastojati da ubrzaju raspoređivanje predviđenih 300 posmatrača, od kojih je do sada u Siriju stiglo samo 15.\nList "Tišrin" piše da Ban izbjegava da govori o nasilju pobunjenika već navodi "nečuvene" napade koje čini sirijska vlada.\n"Takav stav ohrabruje grupe da čine još zločina i terorističkih napada", piše list.\nOvakvi komentari, navodi britanska agencija, najoštriji su protiv UN otkako je prihvaćen mirovni plan za Siriju specijalnog izaslanika UN i Arapske lige Kofija Anana po kojem od 12. aprila stupa na snagu prekid vatre a uslijediće mirovni razgovori.\nOd tada, UN su navele da je sirijski režim prekršio mnoga mirovna obećanja, među kojima su povlačenje sirijske vojske iz gradova i naseljenih mjesta. Pobunjenici su takođe nastavili da izvode napade na sirijske snage bezbjednosti, piše Rojters.\nPrema podacima UN, u sukobima koji su počeli u martu prošle godine u Siriji je do sada stradalo više od 9.000 ljudi, dok vlada u Damasku navodi da je život izgubilo 3.838 ljudi, od kojih 2.493 civila i 1.345 pripadnika sirijskih snaga bezbjednosti.


Ministar Mali je istakao da Srbija ima odlične makroekonomske rezultate, da javni dug konstantno opada, te da BDP raste, kao i da Srbija privlači najviše stranih direktnih investicija od svih zemalja u regionu.\nNa sastanku je precizirano da će u decembra na sastanku Mešovitog komiteta dve zemlje u Tirani biti potpisan Memorandum o saradnji koji će doprineti da trgovina bude olakšana, odnosno da carinske procedure budu pojednostavljene. Namera je da se, između ostalog, ukinu fitosanitarni sertifikati, čime će umnogome biti olakšane procedure.\nMinistri Mali i Ahmetaj su se složili da je to u najboljem interesu dve zemlje, i da "region pobeđuje jedino ako zajedno rastemo", navedeno je u saopštenju.\nREČ STRUČNJAKA Ko može i pod kojim USLOVIMA da ima račun i novac u INOSTRANSTVU\nVeliki broj građana Srbije ima otvorene bankarske račune u inostranstvu. Takođe, značajan broj fizičkih lica je osnovao preduzeće u nekoj zemlji van naših granica.


Animalni otpad na 50 metara od kuća\nNaslovna Društvo Glas građana Animalni otpad na 50 metara od kuća\nMeštanin Obrovca, Milan Tarlać poslednje dve godine suočava se sa problemom divlje deponije koja se nalazi na svega nekoliko metara od njegovog poseda, u industrijskoj zoni, tačnije u ulici Mileta Protića bb u Obrovcu.\nUsled nedostatka deponije, pojedini meštani smeće su počeli da bacaju upravo na ovom putu, koji je sada blokiran pa Milan do svojih hala mora da ide preko njiva. Ova deponija udaljena je svega 60 metara od puta prema Tovariševu i prema Milanovoj proceni dugačka je oko 150 metara. U pitanju je zemljište koje je dato na korišćenje Miodragu Kostiću na 10 godina koji je ovde trebao da investira u fabriku za preradu hrane. Da situacija postaje još gora i preti da ugrozi zdravlje meštana govori i činjenica da se ovde počeo odlagati i animalni otpad.\nU želji da pomogne svom ocu, redakciji BaP vesti obratila se njegova ćerka koja je igrom slučaja inženjer zaštite životne sredine i kako kaže, pomalo se razume u materiju. Milan je pokucao na sva vrata, od mesne zajednice Obrovac, preko Opštine Bačka Palanka, a njegova ćerka kontaktirala je i nadležna ministarstava i niko ne rešava njihov problem jer nadležnosti prebacuju sa jednih na druge.\n„Više od dve godine niko nije došao ovde, ja sam se obraćao svim službama u našoj Opštini više puta. Bio sam i kod predsednika opštine, odlazio u prostorije njegove stranke, ali do sad me nije nijednom primio na razgovor“, rekao je Milan Tarlać.\nJedini koji je izašao na teren pre deset dana je opštinski veterinarski inspektor po nalogu resornog Ministarstva, ali i oni su rekli da ne mogu ništa jer to nije državni posed već privatni pa su Milanu savetovali da zajedno sa drugim meštanima tuže Miodraga Kostića.\n„Bez obzira što je u pitanju privatan posed, Uprava za veterinu je dužna da Opštini, a onda Opština firmi koja je nadležna za uklanjanje animalnog otpada izda nalog da se taj otpad ukloni jer to je zagađenje životne sredine. Pored nesnosnog smrada, ovakva deponija sa animalnim otpadom preti da ugrozi i zdravlje ljudi koji su u blizini“, tvrdi Milanova ćerka koja je želela da ostane anonimna.\nMilan kaže da ovo nije jedina divlja deponija u Obrovcu. Iza seoskog groblja takođe se odlaže otpad i komunalni i animalni. Pošto se radi o javnoj površini veterinarski inspektor iz Opštine Milanu je rekao da su oni izdali nalog JP „Komunalprojekt“ -u, ali oni trenutno nemaju sredstava za uklanjanje ove deponije.\nI dok se nadležnosti „skidaju“ olako, stvaraju se nove i proširuju stare deponije. Animalni otpad koji truli na samo nekoliko desetina metara od kuća sigurno nije karta za Evropu već pretnja za pojavu zaraza i ozbiljno ugrožavanje životne sredine.\nuništavanje animalnog otpada\nPrethodni tekstKoji su „Srpski“ gradovi u svetu\nSledeći tekstDidina kuća u Baču: povratak u 19. vek


Sutra asfaltiranje zatvorenog dijela ulice između Doma zdravlja i bolnice u Zvorniku - Zvornicki.ba\nSutra asfaltiranje zatvorenog dijela ulice između Doma zdravlja i bolnice u Zvorniku\nSutra prvog novembra, napokon će biti asfaltirana ulica Sime Perića koja prolazi između zvorničog doma zdravlja i bolnice. Radovi na ovoj dionici traju duži period i otežavaju saobraćaj kroz centar grada. Prema najavi iz gradske uprave Zvornik, nakon završetka ovih radova, ranije tzv.usko grlo grada Zvornik biće prošireno i saobraćaj će se lakše odvijati. Informaciju o sutrašnjim radovima prenio je radio Osvit.\nUlica Sime Perića u Zvorniku zbog radova zatvorena je za saobraćaj do petka od 8 do 16 časova. Prema riječima Ognjena Zekića, tehničkog direktora u preduzeću AD Zvornik-putevi, preduzeća koje je zaduženo za ove radove, ulica Sime Perića privodi se kraju. Sutra, 1. Novembra izvršit će se asfaltiranje donjeg nosivog sloja dok će u petak 2. novembra biti urađen završni habajući sloj asfalta. Time će se kompletirati radovi na izradi saobraćajnice tj asfaltnog kolovoza. Radovi na pješačkim stazama u ovoj ulici izvršiće se naredne sedmice.\nIz ovog preduzeća, apeluju na građane da poštuju saobraćajnu signalizaciju kako bi vozila Zvornik-puteva nesmetano saobraćala kroz ovu ulicu. Iz preduzeća AD „Zvornik-putevi“ zahvaljuju se građanima na dosadašnjem strpljenju i apeluju na njih da se strpe do kraja nedelje kako bi dobili jos jednu rekonstruisanu ulicu u gradu koju će zajedno u budućnosti svi koristiti. Pored ove ulice, trenutno se vrše radovi i u Radničkoj ulici na Grobnicama.


Osam biliona dolara neophodno za očuvanje prirode - Ekologika\nOsam biliona dolara neophodno za očuvanje prirode\nGodišnje investicije u rešenja zasnovana na prirodi (NbS) moraće se da se utrostručiti do 2030. godine i povećaju četvorostruko do 2050. godine sa sadašnjeg nivoa investicija ako svet želi da ispuni svoje ciljeve u pogledu klimatskih promena, biodiverziteta i degradacije zemljišta, navodi se novom Izveštaju Ujedinjenih nacija.\nIzveštaj, naslovljen Stanje finansiranja prirode, otkrio je da se približno 133 milijarde dolara trenutno godišnje uliva u rešenja zasnovana na prirodi (koristeći 2020. kao baznu godinu). Javni fondovi čine 86 procenata, a privatni 14 procenata ovih investicija.\nIzveštaj objavljen 27. maja 2021. godine zajednički su izradili Program Ujedinjenih nacija za životnu sredinu, Svetski ekonomski forum i Ekonomija degradacije zemljišta.\nRešenja zasnovana na prirodi odnose se na održivo upravljanje i upotrebu prirode za rešavanje socio-ekoloških izazova, koji se kreću od smanjenja rizika od katastrofa, klimatskih promena i gubitka biodiverziteta do sigurnosti hrane i vode, kao i zdravlja ljudi.\nOvaj izveštaj procenjuje postojeće javne i privatne investicije usmerene na NbS. Ulaganja od 133 milijarde dolara čine oko 0,10 odsto globalnog bruto domaćeg proizvoda, od kojih većina dolazi iz javnih izvora.\nNajveći udeo u ovoj investiciji pružaju pružaoci javnih finansijskih usluga, uključujući vlade, institucije za finansiranje razvoja, ekološke / klimatske fondove, što predstavlja 86 procenata ukupnih tokova investicija za zaštitu biodiverziteta i pejzaža, pomešano sa aktivnostima poput kao održivo šumarstvo.\nU potrošnji javnih sredstava dominiraju Sjedinjene Države i Kina, zatim Japan, Nemačka i Australija. SAD su na vrhu liste sa oko 36 milijardi dolara godišnje u potrošnji na NbS, a blisko ih prati Kina sa 31 milijardu dolara.\nZemlje poput Brazila, Indije i Saudijske Arabije takođe troše velike količine novca, ali prema izveštaju ne izveštavaju o međunarodno uporedivim podacima.\nKomercijalne finansijske institucije, investitori, uključujući osiguravajuće kompanije, kompanije za upravljanje imovinom, filantropi, uključujući fondacije i zadužbine doprinose sa 14% ukupnog finansiranja NbS-a u iznosu od 18 milijardi USD godišnje, uglavnom kroz ulaganja u održive lance snabdevanja i nadoknade biodiverziteta.\nFinansiranje NbS je mnogo manjeg obima od finansiranja klime i više se oslanja na javne finansije.\nJavni i privatni akteri moraće da povećaju godišnje investicije najmanje četiri puta kako bi ispunili buduće ciljeve u pogledu klime, biodiverziteta i degradacije zemljišta. Do 2050. godine ukupna ulaganja u prirodne potrebe iznosiće 8,1 bilion dolara, dok bi godišnja ulaganja trebalo da dostignu 536 milijardi dolara godišnje do 2050. godine, navodi se u izveštaju.\nSamo rešenja zasnovana na šumama iznosila bi 203 milijarde dolara godišnje.\nOvaj izveštaj, međutim, nije obuhvatio sve vrste NbS, posebno one u morskom okruženju su izuzete.\nOvaj izveštaj poziva na sveobuhvatan sistem i okvir za obeležavanje, praćenje, izveštavanje i verifikaciju stanja finansija za NbS. Ovo bi poboljšalo uporedivost i kvalitet podataka kao input za buduće donošenje odluka.\nIzveštaj je preporučio reformu poreza, prenamenjene poljoprivredne politike i carine povezane sa trgovinom i iskorišćavanje potencijala tržišta ugljenika.\nAlarmantni izveštaj: Klimatske promene se ubrzavaju Izveštaj UN o životnoj sredini: Prilagodite se novoj stvarnosti U Srbiji 2019. vazduh je bio prekomerno zagađen Led na Arktiku se topi duplo brže nego što smo mislili


Region Archives - Page 209 of 249 - Studio B\nMakedonija: Sedam osumnjičenih za terorizam, četvoro privedeno\n2016/07/09 2 years, 2 months ago Detaljno...\nProtiv sedam makedonskih državljana, starih od 23 do 38 godina, podneta je krivična prijava zbog postojanja osnovne sumnje da su počinili krivično delo "učestvovanje u terorističkoj organizaciji", a njih četvorica su privedeni.\nPucnjava u Sarajevu, dva muškarca mrtva u automobilu\nDve osobe su smrtno stradale u pucnjavi koja se dogodila sinoć u jedan sat i 15 minuta u sarajevskoj ulici Hadži-Sulejmanova u opštini Centar, saopštila je danas policija.\nSećanje na stradanje Srba u Podrinju\nNa području Bratunca, Srebrenice, Zvornika, Skelana, Milića, Vlasenice, Osmaka i šireg područja srednjeg Podrinja i Birča, u toku poslednjeg rata, nastradalo je oko 3.500 Srba. Ministar Vulin poručio da dokle god samo Srbi stoje nad svojim grobovima, ne možemo se nadati boljem životu.\nCrna Gora prvi put učestvuje na Samitu u NATO\n2016/07/08 2 years, 2 months ago Detaljno...\nCrna Gora prvi put učestvuje na Samitu NATO-a kao pozvana zemlja, nakon potpisivanja Protokola o pristupanju 19. maja u Briselu.\nNa kratko evakuisani putnici na Dubrovačkom aerodromu\n2016/07/07 2 years, 2 months ago Detaljno...\nNekoliko stotina putnika evakuisano je danas pre podne sa putničkog terminala dubrovačkog aerodroma zbog provere prtljaga koji je ostavljen bez nadzora, ali ubrzo je utvrđeno da nema opasnosti, potvrdio je danas direktor aerodroma Roko Tolić.\nKitarović raspisuje izbore 1. avgusta?\nHrvatski sabor biće raspušten 15. jula, a odluka predsednice Kolinde Grabar Kitarović o raspisivanju vanrednih parlamentarnih izbora i ako to bude učinila ranije, stupiće na snagu najverovatnije tek 1. avgusta.\n„Dojče vele“: Orban pita, a već zna odgovor\n2016/07/06 2 years, 2 months ago Detaljno...\nMađari će u oktobru imati priliku da na referendumu odbiju sistem kvota prema kojem za sada njihova zemlja treba trajno da primi 2.300 izbeglica, navodi štampa na nemačkom koja piše i oštrijem odnosu Budimpešte prema migrantima.\nNa Horgošu pojačano prisustvo policije\nNa graničnom prelazu Horgoš sa Mađarskom pojačno je prisustvo mađarske policije i vojske, na prostoru oko improvizovanog izbegličkog kampa, koji se nalazi na "ničijoj zemlji" između dva granična prelaza, javlja reporter Tanjuga.\nMerkelova „ribala“ Hrvate zbog Srbije\nNemačka kancelarka Angela Merkel "izribla" je zbog blokade Srbije hrvatskog šefa diplomatije Mira Kovača tokom radne večere na samitu zemalja Zapadnog Balkana i EU u Parizu, piše "Blic".\nSutra bez metroa, vozova i tramvaja u Atini\n2016/07/05 2 years, 2 months ago Detaljno...\nZa sutra je u Atini najavljen dvadesetčetvoročasovni štrajk u oblasti javnog prevoza, uključujući i vozove grčke železnice koji saobraćaju do aerodroma u grčkoj prestonici, javlja ANA.


Vezista Junajteda sa sjajnim partijama nastavio i u reprezentaciji! - Sportske.net\nVezista Junajteda sa sjajnim partijama nastavio i u reprezentaciji!\nVečeras je odigrana i jedna interesantna prijateljska utakmica između dve evropske selekcije.\nJunajted završava sjajan posao, zainteresovane strane će ipak morati duboko da zavuku ruku u džep!Pukla prva milijarda, plavi ili crveni deo Mančestera?Matić čekao Ronalda, a od sledeće sezone...Moderni fudbal, evo ko je "naredio" Pogbi da ostane u Junajtedu!Ni Junajted, ni Rajola - Ko je stopirao transfer Pola Pogbe?\nU jeku je reprezentativna pauza, danas je odigrano još 10 mečeva u okviru kvalifikacija za Evropsko prvenstvo, OVDE pogledajte šta se dešavalo u grupama C i E, a OVDE kakav je bio ishod današnjih mečeva u grupama G i I.\nOdigran je i jedan prijateljski susret, Velšani su u Kardifu ugostili Belorusiju.\nPuleni Rajana Gigsa slavili su sa 1:0 (1:0).\nGol odluke postigao je u 17. minutu fudbaler Mančester junajteda Danijel Džejms.\nNastavio je bivši igrač Svonsija sa sjajnim partijama, postigao je tri pogotka u dresu "Đavola" ove sezone, sada je nastavio da rešeta protivničke mreže i u dresu reprezentacije.\nJoš jednom je pokazao da ima jako dobar udarac, ovoga puta nije tukao snažno, već je vrlo precizno i lukavo sa ivice kaznenog prostora matirao golmana Belorusije i tako doneo trijumf "Zmajevima".


Norwegian ipak odlučio da poleti - Beograd uključen u planove od jula - Aviatica\nNorwegian ipak odlučio da poleti – Beograd uključen u planove od jula\nIako je prethodno saopštio da će evropski saobraćaj biti obnovljen tek 2021, Norwegian se odlučio da krene ranije - već ovog jula.\nDatum / Date: 17.06.2020.\nNorwegian je promenio odluku da stavi avio-kompaniju u hibernaciju do leta 2021. Iz ove kompanije upravo je stiglo saopštenje u kome se kaže da će saobraćaj ka evropskim destinacijama početi već od ovog jula.\nNorwegian je od aprila leteo samo sa osam aviona na nekoliko linija u domaćem saobraćaju unutar Norveške, a sada je najavljen povratak još 12 aviona u flotu i obnova saobraćaja ka 76 destinacija u Velikoj Britaniji i Evropi.\nU objavljenom redu letenja nalazi se i Beograd, koji bi, ako najnoviji planovi ne budu kasnije promenjeni, ponovo bio povezan sa Oslom od 4. jula, ali i sa Stokholmom od 4. septembra.\nPrema objavljenom redu letenja, Norwegian će tokom jula i avgusta leteti na liniji Oslo (Gardermoen, OSL) – Beograd (BEG) jednom nedeljno – subotom, a od septembra će biti vraćeno na uobičajeni raspored sa tri leta nedeljno – ponedeljkom, sredom i subotom.\nNorwegian namerava da vrati i drugu svoju beogradsku liniju – ka Stokholmu (Arlanda, ARN). Letovi do glavnog grada Švedske bi startovali od septembra sa jednim letom sedmično, petkom.\nOd 4. jula Norwegian će poleteti na liniji Oslo – Priština, a od 1. septembra i na liniiji Stokholm – Priština.\nMapa: Norwegian – Destinacije iz Osla koje počinju u julu 2020.\nAerodrom BeogradNorwegianobnova avio-saobraćajaOsloStokholm


VUČIĆ I LEKOANTR: Razgovori o jačanju vojnoekonomske i vojnotehničke saradnje | INFO 24\nVUČIĆ I LEKOANTR: Razgovori o jačanju vojnoekonomske i vojnotehničke saradnje\nPredsednik Republike Srbije Aleksandar primio je načelnika Generalštaba oružanih snaga Republike Francuske generala armije Fransoa Lekoantra, sa kojim je konstatovao da su bilateralni odnosi dveju zemalja u usponu, uključujući i saradnju u oblasti odbrane.\nVučić i Lekoantr su razgovarali i o jačanju vojnoekonomske i vojnotehničke saradnje, kao i o unapređenju saradnje u oblasti zajedničke obuke, uključujući i operacije pod okriljem Evropske unije. Sagovornici su posebno razmotrili unapređenje vojnoobrazovne saradnje na bazi reciprociteta.\nSagovornici su razmotrili i aktuelnu situaciju u borbi protiv pandemije Кovid-19 i istakli da jedino zajedničkom akcijom na globalnom nivou možemo da prevaziđemo izuzetno teške posledice koje je ova bolest nanela svim aspektima života.\nVučić je posebno istakao da punopravno članstvo Srbije u Evropskoj uniji ostaje jedan od ključnih spoljnopolitičkih prioriteta naše zemlje i dodao da Srbija ulaže velike napore u procesu evrointegracija.\n“Podrška Francuske na našem evropskom putu je od velikog značaja i mi na tu podršku računamo”, rekao je Vučić i dodao da je Srbija prihvatila novu metodologiju u pristupnim pregovorima, te da očekuje da se postignuti rezultati adekvatno i valorizuju kroz otvaranje novih poglavlja u pregovorima.\nVUČIĆ: Odnosi Srbije i Кine na najvišem istorijskom nivou


Drama "Žanka" Opere i teatra Madlenianum gostuje u Narodnom pozorištu u Nišu\nPočetak/Društvo/Drama „Žanka“ Opere i teatra Madlenianum gostuje u Narodnom pozorištu u Nišu\nVioleta Milićević30. januara 2020.\nNa sceni Narodnog pozorišta u Nišu, biće odigrana predstava Žanka, Opere i teatra „Madlenianum“ iz Beograda, po tekstu Miodraga Ilića, u režiji Milice Kralj. Predstavu će niška publika moći da pogleda u petak, 31. januara sa početkom u 20 časova\nNaša čuvena glumica i njena tragična sudbina intrigira javnost i 70 godina posle smrti. Ljubimica publike pamti se po svojim čuvenim pozorišnim ostvarenjima, ali i po životnoj priči obeleženoj tragičnim nerazumevanjem vlasti koja se u Srbiji ustoličila 1944. godine.\n„Kamerna predstava po drami Žanka, odaje počast Žanki Stokić koja je celo svoje biće posvetila humanoj misiji teatra“, kažu organizatori.\nMadlenianum Narodno pozorište Žanka


Pentagon: Koronavirus bi mogao da utiče na borbenu gotovost SAD - Sputnjik Srbija\n04:41 16 Januar 2021\n22:27 23.03.2020 Preuzmite kraći link\nPandemija koronavirusa KOVID-19 mogla bi da utiče na borbenu gotovost američkih oružanih snaga, izajvio je šef Pentagona Mark Esper.\n„Ako se ova pandemija nastavi u onom obimu koji neki predviđaju, njen uticaj na borbenu gotovost biće primetan“, rekao je Esper na konferenciji za novinare.\nOn je objasnio da će smanjenje borbene gotovosti biti povezano sa otkazivanjem brojnih vojnih vežbi, što se već dešava zbog pandemije.\nIstovremeno, Esper je naglasio da je Ministarstvo odbrane i dalje „spremno da brani zemlju“.\nPrema poslednjim podacima, među vojnicima, civilnim specijalcima, radnicima po ugovoru i njihovim porodicama u sistemu Pentagona zabeleženo je 249 slučajeva oboljevanja od koronavirusa, a jedna osoba je umrla.\nNajveći dobitnik naftnog rata biće Kina, a najveći gubitnik – Amerika


Biznis baza − 28. novembra – Nadlanu.com\nBiznis baza − 28. novembra\nObjavljeno 23. nov 2007. / 00:00:00\nŠesti međunarodni sajam preduzetništva "Biznis baza 2007", na kojem će se predstaviti 270 izlagača, održaće se na Beogradskom sajmu od 28. novembra do 1. decembra.\n- Sajam preduzetništva ima za cilj podsticaj razvoja preduzetništva, predstavljanje ponude proizvoda i usluga malih i srednjih preduzeća iz svih oblasti, prezentaciju ponude javnog sektora, institucija, banaka i velikih sistema malim i srednjim predizećima, kako bi se ostvarila bolja saradnja malog, srednjeg i krupnog biznisa u Srbiji - rekao je na konferenciji za novinare generalni direktor "Beogradskog sajma" Anđelko Trpković. Na sajmu će učestvovati grupe i pojedinačna mala i srednja preduzeća, ali i velike institucije i kompanije.\nMeđu njima biće Republička agencija za razvoj malih i srednjih preduzeća i preduzetnika, Agencija za strana ulaganja i promociju izvoza, Agencija za privredne registre, Nacionalna služba za zapošljavanje i razna regionalna udruženja privrednika, banke, marketinške, konsultantske, izdavačke kuće, udruženja pronalazača, fakulteti i naučni instituti.\n- U Srbiji je ukupno registrovano 300.000 preduzeća i preduzetnika, od čega su 90.000 mala i srednja preduzeća koja upošljavaju 60 odsto svih zaposlenih - podsetio je direktor Republičke agencije za razvoj malih i srednjih preduzeća i preduzetnika Dejan Jovanović. On je saopštio da će, u okviru sajma, biti organizovan konkurs za najoriginalniju inovatorsku ideju preduzetnika, a da će nagrađeni, pored simbolične novčane nagrade, dobiti i preporuku za dodelu novih "start-ap" kredita, koji će biti odobreni za 2008. godinu.


Saopštenje: Obilježen Međunarodni dan biodiverziteta\nDatum objave: 03.06.2019 09:52 | Autor: Ministarstvo održivog razvoja i turizma\nMinistarstvo održivog razvoja i turizma je 31. maja u okviru projekta: „Podrška izradi šestog nacionalnog izvještaja prema Konvenciji o biološkoj raznovrsnosti“ obilježilo Međunarodni dan biodiverziteta. Događaj je organizovan u saradnji sa Univerzitetom Donja Gorica (UDG).\nOvogodišnja tema Međunarodnog dana biodiverziteta je: „Naš biodiverzitet, naša hrana, naše zdravlje” i stoga je pažnja govornika bila usmjerena na značaj biodiverziteta za sisteme proizvodnje i bezbjednosti hrane kao i ljudsku sigurnost u pogledu zdravlja.\nGeneralna direktorica Direktorata za zaštitu prirode mr Ivana Vojinović istakla je da je cilj obilježavanja Međunarodnog dana biodiverziteta da se skrene pažnja na drastične stope opadanja biodiverziteta u svijetu. Crna Gora kao jedna od posljednjih hot spot-ova biodiverziteta veliku pažnju pridaje zaštiti biodiverziteta kroz različite modele upravljanja. Međutim, kako ističe Vojinović, potrebno je podići svijest svih građana o značaju biodiverziteta i zavisnosti čovjeka od zdravih ekosistema.\nU ime Agencije za zaštitu prirode obratila se Lidija Šćepanović, koja je istakla da zaštita biodiverziteta ne smije da se odnosi samo na zaštitu određenih staništa i vrsta već ga moramo posmatrati kao prirodni kapital i prema njemu se tako i ophoditi. Ona je podsjetila na ekosistemske usluge – sve usluge koje čovjek dobija iz prirode, kao i da je od vitalnog značaja za ljudsku dobrobiti da te usluge budu zaštićene i valorizovane na pravi način.\nU ime Univerziteta Donja Gorica obratila se mr Sandra Tinaj, generalni menadžer Univerziteta. Tinaj je istakla da je UDG vrlo posvećen ovoj temi i da svoje aktivnosti realizuje kroz dva pravca: studijske programe iz prehrambenih tehnologija, bezbjednosti hrane i ekologije, studije menadžmenta u zaštićenim područjima kao i rad Laboratorije za kvalitet i bezbjednost hrane. Drugi dio se odnosi na ozbiljan istraživački rad koji se u okviru ove teme sprovodi na Univerzitetu.\nNacionalni kooridnator projekta Jovana Drobnjak prisutne je upoznala sa ciljem projekta i sprovedenim aktivnostima. Kako ističe Drobnjak, iako je metodologija koju je postavio Sekretarijat Konvencije vrlo zahtjevna, prva verzija Šestog nacionalnog izvještaja pripremljena je i data je javnosti na komentare. Proces je podrazumijevao prikupljanje i analizu statističkih podataka, strateških i planskih dokumenata, relevantne stručne literature, izvještaje o stanju životne sredine kao i konsultacije sa zainteresovanim stranama, dok su za potrebe njegove izrade sprovedena i određena ciljana istraživanja. Jedna od značajnih aktivnosti projekta je istraživanje o značaju biodiverziteta među mladima u Crnoj Gori čiji se rezultati očekuju do kraja juna.\nNakon uvodnih govora, doc.dr Marija Vugdelić održala je predavanje na temu „Zašto je važan biodiverzitet?“ i prisutne upoznala sa osnovnim konceptima vezanim za biodiverzitet kao i njegov značaj za ljudsku dobrobit.\nU okviru obilježavanja Međunarodnog dana biodiverziteta biće održana dva predavanja o biodiverzitetu đacima Gimnazije „Slobodan Škerović“ i SSŠ „Spasoje Raspopović“.


Sve o testiranju na koronu u Srbiji: Vlada objavila koliko ima testova i ko se testira - 02.07.2020, Sputnik Srbija\nVlada Srbije objavila je da na zalihama trenutno postoji više od 260.000 takozvanih PCR testova za virus korona, kao i koja su pravila testiranja pacijenata... 02.07.2020, Sputnik Srbija\n16:28 02.07.2020 (Osveženo: 16:37 02.07.2020)\nVlada Srbije objavila je da na zalihama trenutno postoji više od 260.000 takozvanih PCR testova za virus korona, kao i koja su pravila testiranja pacijenata koji se jave lekarima.\nVlada Srbije saopštila je danas da je Srbija ubedljivo najbolja u regionu po broju testiranja i da je u prethodnih nedelju dana ukupno testirano 50.797 građana, prenosi Tanjug.\nVlada navodi da svaka priča o nedostatku testova u Srbiji „ne odgovara istini“.\nVlada napominje i da s obzirom na povećan broj pozitivnih slučajeva, kako u našoj zemlji, tako i u celom svetu, želi da obavesti javnost o važećem protokolu o testiranju kao i o situaciji sa testovima u Srbiji i regionu.\nU saopštenju se navodi da je Crna Gora uradila za poslednjih sedam dana 2.493 testa, Albanija 2.779, Slovenija 6.342, dok je Hrvatska testirala 7.363 ljudi.\n„Dakle, u Srbiji je u prethodnih 7 dana urađeno gotovo tri puta više testova nego u ove četiri države zajedno“, ističe se u saopštenju.\nTakođe, kada se u obzir uzme testiranje na 100.000 stanovnika, Srbija je ubedljivo najbolja u regionu, imajući u vidu da je u prethodnih sedam dana na 100.000 građana testirano njih 730. Iza nas su, između ostalih i članice EU poput Rumunije sa 427 testiranih, Slovenije sa 305 i Bugarske sa 269 urađenih testova na sto hiljada stanovnika protekle nedelje.\n„Podsećamo da se građani koji imaju simptome respiratornih infekcija ili simptome oboljevanja od kovid-19 (povišena temperatura, kašalj, bol u grlu), moraju prvo javiti u posebnu ambulantu (kovid ambulanta) matičnog doma zdravlja, gde će svakome sa navedenim simptomima biti urađena dijagnostika, odnosno rendgenski pregled pluća, krvna slika, izmerena temperatura, urađen brzi test“, ističu iz Vlade.\nTek nakon toga, i uz konsultaciju sa lekarima iz doma zdravlja, građanima će u odgovarajućoj zdravstvenoj ustanovi biti urađen besplatan PCR test.\n„Shodno trenutno važećem protokolu, epidemiološki kontakti zaraženih osoba se ne testiraju. To znači da osobe koje su bile u kontaktu sa potvrđenim zaraženima, neće biti automatski testirane dok lekari na pregledu ne utvrde da za testiranjem ima potrebe“, dodaje se u saopštenju.\nJoš jednom naglašavaju i da se isti princip primenjuje na teritoriji cele Srbije, bez izuzetka u svakom gradu i opštini. O testiranju pacijenata odlučuju isključivo lekari na osnovu protokola o testiranju, a nikako predstavnici lokalnih vlasti, političari ili bilo ko drugi.\nInstitut za javno zdravlje Srbije „Dr Milan Jovanović Batut“ svako jutro sa svim zavodima za javno zdravlje u zemlji proverava kakve su njihove potrebe za tekući dan i dnevno ih snabdeva dodatnim testovima, ukoliko za tim ima potrebe, navodi se.


Odštampaj stranicu - Užička opozicija kritikuje lokalnu vlast\nUŽICE => Lokalna samouprava => Temu započeo: Pedja 22.05.2009. 09:37:49\nNaslov: Užička opozicija kritikuje lokalnu vlast\nPoruka od: Pedja 22.05.2009. 09:37:49\nUžička opozicija kritikuje lokalnu vlast\nIgranje sa kvorumom i stranačka zapošljavanja\nUžice - Opozicioni odbornici DSS i PUPS, SRS, NS i Lige za Užice napustili su poslednju sednicu Skupštine grada, jer su želeli da užičkoj javnosti ukažu na neozbiljnost i neorganizovanost gradske vlasti i njen loš odnos prema užičkoj skupštini, saopštio je Tihomir Petković, predsednik Gradskog odbora DSS.\nOn je istakao da na sednici Skupštine grada, 14. maja, vladajuća koalicija (DS, SPS, G17 plus, SPO i LDP), sa prusutnim 31 odbornikom nije mogla da obezbedi kvorum, ali je nakon pauze to učinila, tako što je pozvala četvoricu svojih odbornika.\n- U trenutku našeg napuštanja sednice, kada je trebalo da se usvoji završni račun budžeta za 2008. godinu, u sali je ostao 31 odbornik vladajuće koalicije, što nije bilo dovoljno za kvorum, pa je ona nastavljena nakon pauze kada su došla još četiri odbornika vladajuće koalicije - naveo je Petković, a potom zaključio da potez opozicije predstavlja „konstruktivan doprinos radu lokalnog parlamenta, ali i opomenu vladajućoj većini“.\n- Nekoliko puta smo ukazivali skupštinskoij većini da je neozbiljno to što sami ne mogu da obezbede kvorum i to za veoma važna pitanja, kao što je bilo usvajanje završnog računa budžeta, na poslednjoj sednici - dodao je on, a potom istakao da opozicija u užičkoj skupštini ne bi trebalo da obezbeđuje kvorum, već prvenstveno vladajuća koalicija - kaže Petković.\nOptužujući aktuelnu vlast da nije pravovremeno reagovala kako bi sprečila gubitak u JKP Bioktoš od 13 miliona dinara u prošloj godini, Branko Gavrilović, predsednik omladine DSS saopštio je da su se, umesto racionalizacije troškova u javnom sektoru, gradonačelnik i gradska uprava saglasili da se u tom javnom preduzeću zaposli vozač direktora. On je dodao da je ova stranka od gradonačelnika zatražila da svim odbornicima dostavi informacije o broju lica koja su se zaposlila u javnim preduzećima i ustanovama od jula prošle godine, kada se u Užicu promenila vlast.\n- Mnogi Užičani ostali su bez posla, a u lokalnoj vlasti gomila funkcionera prima platu iz budžeta. Naš predlog je da se smanji broj pomoćnika gradonačelnika i plaćenih članova Gradskog veća - poručio je Gavrilović, optuživši aktuelnu vlast da u javnim sektoru grada zapošljava isključivo pripadnike vladajuće koalicije.\nU budžetu 500 miliona dinara manje\nTihomir Petković, predsednik Gradskog odbora DSS, kaže da je skupštinska većina odbacila predlog odborničke grupe DSS i PUPS da se dnevni red poslednje sednice dopuni predlogom o rebalansu gradskog budžeta, jer je to, kako je objasnio, neophodno zbog smanjenja prihoda u prvom tromesečju za oko 500 miliona dinara.\n- Zbog tog manjka, trebalo bi da se smanje plate zaposlenima u javnom sektoru ili da se odustane od nekih planiranih projekata u gradu - smatra Petković, koji je u vreme prinudne uprave u Užicu, tokom mandata vlade Vojsilava Koštunice, bio predsednik opštine.


Najzahtevniji deo projekta na Koridoru 5C - tunel Prenj - Gradjevinarstvo.rs\n01.11.2021. | eKapija\nZatvaranje finansijske konstrukcije za najzahtevniji deo auto-puta na Koridoru 5C, a to je, grubo govoreći, prostor od juga Mostara pa do Konjica, preduslov je za intenziviranje drugih aktivnosti na terenu. A odluka Vlade o početku pregovora o kreditnom zaduženju pokazatelj je kako se ulazi u poslednji deo priprema.\nImati auto-put od Mostara do Konjica koja će uveliko skratiti putovanje i biti ključni deo mozaika u povezivanju Hercegovine s Bosnom, strateški je cilj, a na putu njegovog ostvarenja stoje i dva najveća izazova – tunel kroz planinu Prenj, kao i deonica Mostar jug – Mostar sever, piše Večernji list BiH.\nNa celom prostoru od Ovčara do petlje Mostar jug (koji će biti podeljen na poddeonice Ovčari – ulaz u tunel Prenj, tunel Prenj, tunel Prenj – Mostar sjever te Mostar sever – Mostar jug) gradiće se 10 mostova, 12 tunela i dve petlje.\nIzgradnja kapitalnog i u strateškom smislu najvažnijeg, ali i tehnički najzahtevnijeg projekta na Koridoru 5C – tunela Prenj trebalo bi da traje 70 meseci, tako da bi ovi radovi bili završeni sredinom 2027. godine, čime bi se kompletirala izgradnja Koridora 5C na teritoriji FBiH.\nKljučna karakteristika tunela je njegova dužina od 10,15km, prema kojoj spada u duge tunele i podleže primeni svih propisanih mera sigurnosti u tunelima, prema smernici 2004/54/EC. Izuzev tunela Prenj, ova deonica podrazumeva pristup severnom i južnom portalu tunela pa dužina deonice iznosi oko 12km. Tunel Prenj najduža je i najsloženija građevina na celoj deonici auto-puta od Konjica do Mostara, dužina desne tunelske cevi je 10,165km, a leve 10,160km.\nldejni projekat za tunel Prenj je završen, urađen je program dodatnih istražnih radova, dok je u toku realizacija dela programa koji se odnosi na hidrogeološka istraživanja i probno IG kartiranje i istraživanje iz programa dodatnih istražnih radova.\nDrugi važan segment je deonica Mostar sever – Mostar jug, dužine 15,4km, a prema idejnom projektu, u sastav deonice ulazi petlja Mostar sever s bočnim naplatnim mestom, šest tunela ukupne dužine devet kilometara i šest relativno kratkih vijadukata/mostova dužine oko dva kilometra.\nBudući da se radi o uslovima ugovora po crvenom FIDIC-u za deonicu Mostar sever – Mostar jug, završetak postupka i potpisivanje ugovora može se očekivati u drugom tromesečju 2022. godine, dok je planirani rok izgradnje 45 meseci.


Zajednički kandidat opozicije kao nemoguća misija\nNovosti\t07.01.2017 12:07\nPosle najave kandidature Jankovića i Jeremića, sve manje šanse za dogovor opozicije. Na takozvanom proevropskom polu ključa rat liberala i DJB\nŠANSE da opozicija na predsedničkim izborima stane iza zajedničkog kandidata - sve su manje.\nNa nacionalnom polu situacija je, bar zasad, jasna i na izbore će, ako se ništa ne promeni izaći tri kandidata - Boško Obradović (Dveri), Aleksandar Popović (DSS) i Vojislav Šešelj (SRS).\nU proevropskom delu opozicije još vlada konfuzija, ali je jasno da su podeljeni već samom najavom kandidature zaštitnika građana Saše Jankovića i gotovo izvesnim ulaskom u trku bivšeg šefa diplomatije i nekadašnjeg predsednika Generalne skupštine UN Vuka Jeremića. To je otvorilo vrata i za mogućnost da stranke izađu sa svojim predlozima, a u pripravnosti je, pre svih, Čedomir Jovanović (LDP).\nJeremić je izjavio da bi opozicija trebalo da se ujedini oko kandidata koji ima najviše šanse da parira predlogu vladajućih stranaka. Budući da ankete javnog mnjenja upravo njemu pripisuju najveću podršku, to se može shvatiti i kao poziv opozicionarima da stanu iza njega.\nJovanović, međutim, kandidaturu Jeremića ocenjuje kao direktno rušenje eventualnog dogovora o zajedničkom kandidatu i ističe da je za LDP on neprihvatljiv. Iako je negativno reagovao i na Jankovićevu najavu kandidature, Jovanović je, kako saznajemo, ipak spreman da ga podrži. Uslov za to je da podrška bude deo šireg dogovora o saradnji i zajedničkom nastupu sa Demokratskom strankom i drugim partijama opozicije.\nMogućnost širokog konsenzusa u ovom delu opozicije ruše i loši odnosi koje Jovanović ima sa pokretom Dosta je bilo. Pokret Saše Radulovića svoje stavove o mogućem kandidatu i dalje ne želi da otkrije:\n- I dalje čekamo da SNS nekoga predloži. Do tada ništa ne komentarišemo - kaže Dušan Pavlović, potpredsednik DJB.\nU DS juče nisu želeli da govore o ovoj temi. Ova stranka je podeljena po pitanju podrške zajedničkom kandidatu i to na čak tri struje - na one koji podržavaju Jeremića, one koji su za Jankovića, kao i na deo funkcionera koji se zalažu za kandidaturu lidera partije Dragana Šutanovca.\nKako navode naši izvori iz opozicionih stranaka, na konačnu odluku o načinu učešća na predsedničkim izborima utiče i mogućnost raspisivanja vanrednih parlamentarnih izbora. Ako bi se i to dogodilo, moglo bi da dođe do pregrupisavanja jer bi, osim o dobrom rezultatu svog predsedničkog kandidata, većina partija morala da brine i o prelasku cenzusa.


Prvi crnogorski pop hor nastupaće pod novim vođstvom\nKIC pop horom - diriguje Zoja!\nMagistra dirigovanja Zoja Đurović, profesorica solfeđa i hora u Umjetničkoj školi za muziku i balet ‘’Vasa Pavić’’’, nova je dirigentica podgoričkog KIC pop hora. Večeras i sjutra od 19 sati vodiće audiciju za prijem novih članova i članica prvog crnogorskog pop hora, u sali Kulturno - informativnog centra ‘’Budo Tomović’’.\n- Nakon uspješne saradnje sa doskorašnjom dirigenticom Petrom Ivanović, koja ima novi profesionalni angažman na Muzičkoj akademiji u Sarajevu, dolazak mr Zoje Đurović u KIC pop hor donijeće drugačiju, novu energiju i emociju horu. Ho, koji s nestrpljenjem čeka jesenje probe pozitivno će reagovati na dolazak nove dirigentice i daće joj podršku, u skladu sa motom hora "Pjevajmo i volimo se" - očekuje osnivačica hora, njegova menadžerke i članica Snežana Burzan Vuksanović.


"U početku, prva dva-tri meseca kada je počela pandemija kovida 19, intenzitet posla je bio smanjen i do 50 odsto, dok su neki u tom periodu potpuno zaustavili transport. Sada ima posla, ali ne u punom kapacitetu", kaže Mandić za Tanjug, upitan koliko je pandemija uticala na rad prevoznika.\n"Svaki dan kada kamioni ne saobraćaju prave troškove, tu su plate i dnevnice vozača, ali i drugi troškovi koji idu uz to", navodi Mandić.\nOdgovarajući na pitanje, zasto kineske robe ima sve manje na srpskom tržišu, kaže da je po njegovim saznanjima problem u transportu.\n"Bili su 'okrivljeni' naši prevoznici da su podigli cene transporta. To nije tačno. Srpski prevoznici nisu podigli cenu ni za jednu paru. Svima je jasno da kada imate višak kapaciteta a manjak robe, kao sada, tada cena ne može da raste, može samo da pada", ukazao je Mandić.\nDodaje da je problem u transportu zbog kontejnera. "Cena za prekookeanske kontejnere je bila 1.000 evra, a u prvim mesecima pandemije je uvećana na 10.000 evra po kontejneru. U poslednjih par meseci cena je pala na 7.000 evra".\nKontejnera nema dovoljno, kaže i dodaje da niko ne zna gde su kontejneri.\n"Neka pretpostavka je, da su na teritoriji Amerike i Nemačke zadržani kontejneri i nema ih u prometu. Ako bi i naručili robu iz Kine, nema čime da stigne do naših luka", zaključio je on.\nUpitan da li pri ulasku u pojedine zemlje zaposleni ovog udruženja moraju da imaju negativan PCR test, kaže da donedavno nisu imali problema, te da je Evropa bila na sistemu zelenih koridora i puštala da se transport normalno odvija.\n"U poslednje vreme Nemačka, Češka i druge zemlje su počele na granicama da traže od vozača negativan PCR test. Mogu da ga urade i na samoj granici, a onda se čeka u kolonama i izgubi se dosta vremena", pojašnjava on.


BalkanMagazin :: Danska razmatra budućnost proizvodnje nafte i gasa u Severnom moru\nčetvrtak, 08. oktobar 2020 19:44\nNakon što se Total, najveći operator u Severnom moru, povukao iz trke za dobijanje dozvole za istraživanje i proizvodnju ugljovodonika u ovom sektoru Danska razmatra budućnost proizvodnje nafte i gasa u Severnom moru.\nDanska vlada pozvala je političke stranke da razgovaraju o budućnosti vađenja nafte i gasa u Severnom moru nakon što je francuski Total odustao od takmičenja za dozvolu, saopštilo je u četvrtak ministarstvo klime i energetike i komunalnih delatnosti, piše SEEbiz.\n„Total, najveći operator u Severnom moru, objavio je da povlači svoj zahtev za sudelovanjem u osmom krugu izdavanja dozvola. To stvara znatnu neizvesnost oko osmog kruga“, navedeno je u saopštenju ovog ministarstva.\nNakon toga preostalo je da se za dozvole takmiče još samo dva kandidata, napominju u ministarstvu.\nTrenutno nije jasno koje firme još žele dozvolu. Danska energetska agencija svojevremeno je objavila da je primila zahteve Ardent Oila, Lundina, MOL-a i Totala.\nVlada je razmatrala mogućnost prekidanja nadmetanja jer je sebi zadala ambiciozan cilj - smanjenja emisija gasova sa efektom staklene bašte za 70 odsto do 2030. godine.\nNezavisni vladin savetnik za klimatske promene izjavio je u junu da bi vlada trebala potpuno da obustavi istraživanje ugljikovodonika u Severnom moru, da ne bi narušila imidž zemlje koja je prvak u borbi za zaštitu klime.\nMinistarstvo je najavilo da će nastojati da uspostavi ravnotežu između stvaranja stabilnog okvira za preostale naftne i gasne poslove u Severnom moru, uključujući radna mesta i ulaganja, kao i ostvarivanja zacrtanih klimatskih ciljeva.


Bilčik: Dijalog Beograda i Prištine mora da se nastavi, nadam se bez tenzija - Kosovo Online\nBilčik: Dijalog Beograda i Prištine mora da se nastavi, nadam se bez tenzija\n4. Oktobar 2021. • 14:28\nSpecijalni izvestilac Evropskog parlamenta za Srbiju Vladimir Bilčik ocenio je danas da razgovori o procesu proširenja EU na Zapadni Balkan stoje u mestu, navodeći da razloge treba tražiti i u regionu i u samoj Uniji, preneo je Tanjug.\n"Od Samita ''EU-Zapadni Balkan'' koji se održava u Sloveniji očekujem jasne signale, da se pruži evropska perspektiva i da bude opipljiva", poručio je Bilčik, putem video poruke na Beogradskom ekonomskom forumu.\nNaveo je i da očekuje da se na Samitu uputi poruka o učešću zemalja Zapadnog Balkana na konferenciji o budućnosti Evrope. Bilčik je izrazio je nadu da će na Samitu, 6. oktobra biti jasnih signala po pitanju pomirenja u prošlosti. U tom smislu je pomenuo dijalog između Beograda i Prištine koji, kako je rekao, mora da se nastavi i nada se da će se to dogoditi bez ikakvih tenzija.\n"Mislim da je sada važan trenutak za evropsku budućnost Zapadnog Balkana. Kada je reč o procesu proširenja ti razgovori ''stoje u mestu'', ali za to postoje razlozi koji se tiču situacije u regionu, ali i u samoj Uniji. Moramo da učinimo više kako ne bismo izgubili duše i umove ljudi koji žele da proces uspe”, rekao je Bilčik.\nDodao je da je veoma važno da se što više uradi tokom predsedavanja Slovenije Savetom EU, da se otvore teme pristupanja Albanije i Severne Makedonije.\n"Važno je i da se da prilika zemljama kandidatima, da se osvrnemo na njihov napredak, naročito u slučaju Srbije, i da otvorimo nova poglavlja i klastere", rekao je Bilčik.\nOn je dodao da zna kakva je situacija, da nije jednostavno, ali da je otvaranje pogavlja veoma važno.\nVladimir Bilčik dijalog Slovenija EU Zapadni Balkan Albanija Severna Makedonija\nIzvestilac za Srbiju u Evropskom parlamentu Vladimir Bilčik izjavio je da je jedini način na koji EU može biti uspešna i globalna sila taj da prvo napravi promenu u sopstvenom susedstvu, prenosi Tanjug.\nBilčik: Lopta u dvorištu Prištine, Srbija pokazuje strpljenje\nBilčik i Lajčak o situaciji na Zapadnom Balkanu


Grafička struka - pečatorezac, Ada, Aleksandrovac, Aleksinac, Apatin, Aranđelovac, Arilje,…\n7 Asertivnost 6 Coaching 25 Lična efikasnost i razvoj 6 Mediji 6 Obrazovanje i vaspitanje 12 Psihologija 1 Upravljanje konfliktima 11 Veštine prezentovanja\n2 Javne nabavke 2 Nabavka i proizvodnja\n19 Nemački jezik 6 Nemački jezik - intenzivni 2 Nemački jezik - konverzacijski 10 Nemački jezik - online 1 Nemački jezik - poslovni 1 Nemački jezik - self directed…\n2 Arapski jezik 1 Češki jezik 1 Estonski jezik 1 Hebrejski jezik 1 Japanski jezik 1 Kineski jezik 1 Korejski jezik 1 Latinski jezik 4 Mađarski jezik 1 Poljski jezik 1 Portugalski jezik 1 Slovački jezik 1 Ukrajinski jezik 1 Znakovni jezik\nGrafička struka - pečatorezac\nTehnika izrađivanja pečata je osnov izučavanja ove obuke, koja se širom Srbije i to u svim poslovnicama Akademije Oxford organizuje u toku cele godine, a prema jasno definisanom nastavnom programu.\nSvako koga zanima kurs i obuka za pečatoresca ima mogućnost da se bilo kog dana tokom godine, a u radno vreme jedne od poslovnica organizatora za pohađanje. Isto tako, zainteresovani imaju mogućnost i da odabranu poslovnicu kontaktiraju preko telefona ili da na zvaničan mejl organizatora pošalju informacije relevantne za upis. A pod tim se misli najpre na ime i prezime polaznika, a zatim i na datum njegovog rođenja, te kontakt informacije, kao i podatak o poslovnici u kojoj je on zainteresovan da prati teorijski deo ove obuke.\nPredviđeno je da se nastava prati u 2 segmenta, tako da svako ko se prijavi mora da pohađa najpre teorijski deo i to onu vrstu nastave koju lično odabere, ali isto tako i da odradi ukupno 300 radnih sati u sklopu praktičnog dela.\nDa napomenemo prvo da je svakom prijavljenom polazniku na raspolaganju mogućnost da teorijski deo nastave prati direktno u prostorijama odabrane poslovnice i to kako u formi individualne i poluindividualne, tako isto on ima i mogućnost da pohađa grupnu obuku i kurs za pečatoresca, ali i preko interneta.\nŠto se tiče rada u grupama, pred svakog polaznika koji je zainteresovan isključivo za tu vrstu nastave se stavlja zahtev da prihvati termine, odnosno dinamiku koja se, od strane organizatora uvek unapred određuje i koja nije pogodna za izmene, sem u izuzetno retkim situacijama, ali i tada ne često. Da bi ovu obuku pohađali preko interneta, neophodno je da osim posedovanja računara, polaznici obezbede i sigurnu, to jest stabilnu vezu sa internetom, a kako bi se ta vrsta kursa mogla sprovesti bez ikakvih teškoća. Kod poluindividualne i individualne nastave, kao i kod obuke online, polaznici dobijaju mogućnost da se sa profesorom dogovore o tačnom datumu kada će ta obuka da počne, ali isto tako i o terminima u kojima će se nastava odvijati, te treba da preciziraju i dinamiku.\nKada je reč o pohađanju praktičnog dela ovog kursa, svaki polaznik odlučuje samostalno gde će da je prati, to jest u kojoj tačno firmi. Zapravo, on može da odluči da praksu prati u ma kojoj kompaniji sa kojom Akademija Oxford ima i zvanično potpisan ugovor o poslovno - tehničkoj saradnji, te tada može očekivati i naše garancije vezano za njen kvalitet. Ali, isto tako mu omogućujemo i sve potrebne informacije i to kako o ceni, tako i o uslovima za pohađanje ove vrste prakse. Pored ove mogućnosti, polaznicima je na raspolaganju i ona koja podrazumeva da oni potpuno samostalno pronađu neku kompaniju koja zadovoljava zahteve i da u njoj pohađaju praksu, stim da tada mi ne možemo da ih informišemo o ceni, kao što nismo u mogućnosti ni da im pružimo garancije vezano za njen kvalitet, a prvenstveno zato što uopšte sa tom firmom nismo sarađivali, pa nismo upoznati ni sa načinom odvijanja prakse u okviru nje. A polaznici imaju dužnost da se sa ovlašćenim licem odabrane firme dogovore kako o ceni, tako i o svemu ostalom što je vezano za pohađanje prakse. Istovremeno imaju obavezu i da ovlašćeno lice u odabranoj poslovnici organizatora obaveste o tome i omoguće mu pristup poslovnim podacima odabrane kompanije, a kako bi se u što kraćem roku ugovor o poslovno - tehničkoj saradnji između nas i njih potpisao, te im bilo omogućeno i da nastavu pohađaju onako kako su se dogovorili sa predstavnikom te kompanije.\nSvi polaznici koji žele da pohađaju ovu obuku moraju da imaju najmanje završenu osnovnu školu, a nakon što budu izvršili prijavljivanje, oni bi trebalo da pristupe i zvaničnom upisivanju. Uzevši u obzir da se tom prilikom potpisuje ugovor između svakog pojedinačnog polaznika i organizatora ovog kursa, to znači da oni moraju lično da prisustvuju upisu, te je vrlo važno i da ispoštuju pravilo vezano za dostavljanje dokumentacije. A u obaveznu dokumentaciju, u tom slučaju spadaju fotokopije kako svedočanstva završene osnovne škole ili, pak diplome srednje škole koju je polaznik završio, tako i kopije izvoda iz matične knjige rođenih i uverenja o državljanstvu. Jedino ograničenje vezano za sva ova dokumenta se odnosi na pomenuto uverenje, a za koje se zahteva da ne bude starije od 6 meseci. Takođe, prilikom potpisivanja ugovora polaznik mora da se identifikuje, pa se iz tog razloga od njega zahteva i da poseduje važeći lični dokument sa fotografijom, tako da on identifikaciji može da pristupi uz pomoć lične karte ili pasoša, a dozvoljeno je da to učini i pomoću vozačke dozvole, uz uslov da nije u pitanju dokument kome je istekao rok važenja. Oni polaznici koji se upisuju, a čiji dokument je biometrijski, odnosno poseduje čip su dužni da se pridržavaju pravila vezanog za njegovo korišćenje, tako da se od njih očekuje da imaju i konkretan dokument očitan.\nNakon što se završi kurs i obuka za pečatoresca, odnosno pošto polaznik završi sa pohađanjem teorijskog, to jest praktičnog dela, on će imati mogućnost da polaže završni ispit, a po čijem uspešnom polaganju postaje vlasnik sertifikata za pečatoresca. Da bi on bio u prilici da pristupi polaganju mora da poseduje relevantan dokaz da je odradio praksu u trajanju od 300 radnih sati, a pod uslovom da je pohađao obuku i kurs za pečatoresca u našoj organizaciji.\nOd svih onih kandidata koji su ovu obuku pohađali na nekom drugom mestu ili stekli radno iskustvo u oblasti koja se na tom ispitu proverava se zahteva nešto drugačije dokumentacija, tako da oni imaju obavezu da dostave svu onu dokumentaciju koja je pomenuta prethodno kao obavezna, a zatim i da izvrše prijavu za polaganje završnog ispita na tačno propisan način, odnosno treba da dostave potvrdu da su odradili praksu ili da su stekli radno iskustvo, te se po završetku polaganja svemu pomenutom dodaje i završni test, odnosno zapisnik sa njegovog polaganja.\nNaši polaznici, koji polože ovaj ispit, u svakom slučaju dostavljaju u obaveznu dokumentaciju, kao i potvrdu da su savladali stručnu obuku za pečatoresca, a kada završe sa polaganjem ispita dodaćemo test i zapisnik sa polaganja. Neophodno je i da u pomenutu dokumentaciju bude uvršten i ugovor koji smo mi sa njima potpisali prilikom upisa, te original potvrde o odrađenoj praksi u predviđenom trajanju, a što je dokument koji izdaje siključivo firma u kojoj su je i pohađali.\nA na samom završnom ispitu, kandidati se susreću sa ukupno 15 zahteva. Budući da je ovaj ispit podeljen na dva dela, to znači da će oni imati obavezu da odgovore na 12 pitanja pismeno, kao i na ukupno tri, u okviru usmenog dela.\nŠto se tiče cene, u obavezi smo da naglasimo da svi oni kandidati koji ne pohađaju ovu obuku kod nas imaju obavezu da plate nadoknadu za polaganje završnog ispita i to prema zvaničnom cenovniku Akademije Oxford, dok naši polaznici treba da znaju da se praktični i teorijski deo plaćaju odvojeno. A na cenu prakse utiče samo njihova odluka gde će da je pohađaju, te im mi možemo dati informacije o ceni isključivo za onu praksu koju polaznici žele da pohađaju u kompaniji sa kojom mi imamo sklopljen ugovor o poslovno - tehničkoj saradnji. A u svim ostalim situacijama će se svaki pojedinačni polaznik o ceni dogovoriti sa ovlašćenim licem te kompanije.\nKada je u pitanju cena za teorijski deo, svako ko bude izvršio plaćanje, osim mogućnosti da pohađa konkretnu vrstu nastave će dobiti i priručnik, odnosno skriptu od strane organizatora. A u cenu za ovaj deo je, između ostalog uračunata i nadoknada za polaganje završnog ispita, ali i izrada sertifikata, to jest dodatka sertifikatu.\nUkoliko vas zanima da li sertifikat koji tom prilikom steknete možete da upišete u radnu knjižicu, moramo da vas obavestimo da iako su svi sertifikati koje Akademija Oxford izdaje, u potpunosti validni, te su priznati od svih kompetentnih državnih institucija, zakon je od 01. januara 2016. godine promenjen, tako da se upisivanje sertifikata vrši isključivo elektronski i to samo preko Nacionalne službe za zapošljavanje. A ono što predstavlja dodatnu poteškoću jeste činjenica da ova služba upisuje sertifikate isključivo za kandidate koji se nalaze na njenoj zvaničnoj evidenciji, dok svi ostali jednostavno imaju mogućnost da ih koriste dok se ne prijave ponovo na njenu zvaničnu evidenciju.\nSvako ko želi da stekne navedeni sertifikat, ali u mestu u kome stanuje ne postoji naša poslovnica, ima mogućnost da ispit polaže u onoj koja mu je ujedno i najbliža. Što se tiče pohađanja teorijskog dela koji podrazumeva kurs i obuka za pečatoresca, tim kandidatima se pruža mogućnost da nastavu pohađaju preko interneta, a za praktičan deo bi trebalo da oni pronađu kompaniju u tom gradu, u kojoj će praksu i odraditi i to prema jasno definisanim pravilima.\nŠta obuhvata kurs i obuka za pečatoresca?\nČini se da je svaki deo vezan za administraciju u savremenom poslovanju donekle automatizovan, osim izrade pečata, koja i dalje istrajava, te se vrlo često pečati izrađuju bez pomoći različitih savremenih alata. A kako za izradom pečata uvek postoji potreba, tako će i osoba koja se kvalifikuje za zanimanje pečatorezac sigurno moći da nađe zaposlenje i to u vrlo kratkom roku.\nZa vreme pohađanja teorijskog dela koji podrazumeva obuka i kurs za pečatoresca, polaznici će imati mogućnost na prvom mestu da se upoznaju sa nekim bitnim činjenicama, kao što je na primer vreme pojavljivanja prve forme pečata, a profesori će ih upoznati i sa materijalima od kojih je taj prvi pečat bio izrađen. Takođe će naučiti i šta je cilindričan pečat, a zatim i šta su pečetnjaci, kao i u koje vreme se pojavilo graviranje.\nKratka istorija pečata je tema samo početka ove obuke, a podrazumeva se da će svaki polaznik da nauči definiciju ne samo pečata, već i takozvanog štambilja, te će isto tako naučiti i šta se podrazumeva pod suvim žigom i kada se on koristi. U ovom delu kursa oni uče i šta se koristi za izradu suvog žiga, to jest koja klešta tačno se primenjuju. Isto tako se upoznaju i sa pojmom vodenog žiga, a savladaće i znanja vezana za umetničke vodene žigove.\nZatim se prelazi na savladavanje znanja koja su potrebna za izradu pečata, a predavači koji drže obuku i kurs za pečatoresca će objasniti svim polaznicima šta moraju da označavaju znak i zapis na jednom pečatu, a potom će da korak po korak da pređu kroz čitav proces njegove izrade. A tu će da nauče i koji se materijali koriste prilikom izrade pečata, ali i kako je potrebno da se sa njima postupa, da ne bi eventualno došlo do različitih deformacija i promena.\nVrlo je važno i da svaki polaznik koji pohađa kurs i obuku za pečatoresca nauči i na koji način treba izrađivati pečate da bi oni bili trajno kvalitetni, a pored toga će da se upoznaju i sa različitim vrstama pečata, odnosno temeljno će da nauče kako se oni izrađuju.\nBudući da se u praksi sve češće primenjuje i takozvano lasersko graviranje, to će se i polaznici svakako upoznati i sa njegovim osnovama, te će da nauče i kako se vrši gravura ploče.\nKako se odvija nastava tokom kursa za pečatoresca?\nOsobe koje zadovoljavaju navedene uslove i zainteresovane su da pohađaju obuku i kurs za pečatoresca moraju takođe da budu informisane i da nastava podrazumeva kako praćenje predavanja u teorijskom delu, tako isto i praktičnu nastavu. Nju polaznici moraju da pohađaju u odabranoj kompaniji, u ukupnom trajanju od 300 radnih sati, budući da to jeste osnovni uslov za izlazak na ispit za proveru znanja, koji je ujedno i direktan put svakog polaznika do sertifikata za ovo zanimanje.\nIpak, postoje znatne olakšice u pohađanju prakse, jer svaki pojedinačni polaznik od strane organizatora ima dozvolu da odabere gde će da je pohađa, to jest ili u nekoj kompaniji koju će on samostalno da pronađe i sa njenim zaposlenima da dogovori detalje ili kod poslovnih partnera organizatora ovog kursa.\nAko neko bude odabrao prvu od pomenutih varijanti, on će imati obavezu ne samo da se dogovori sa predstavnikom te firme o detaljima vezanim za praćenje prakse, kao i o ceni, već i da ovlašćenom licu u konkretnoj poslovnici organizatora dostavi podatke koji su bitni za potpisivanje ugovora o poslovno - tehničkoj saradnji. Ovaj ugovor se zahteva pre nego što svaki pojedinačni polaznik uopšte počne da pohađa praksu, a one osobe koje budu odabrale drugu varijantu od ponuđenih, odnosno da praktičan deo pohađaju u kompanijama koje su naši poslovni partneri, će dobiti od nas i garanciju da će se praksa sprovesti prema pravilima, što nije slučaj za prethodno pomenutu opciju. Sem toga, mi polaznicima pružamo i sve detalje koji su bitni za pohađanje prakse, ali ih informišemo i o njenoj ceni, tako da je u tom slučaju polaznik rasterećen obaveza koje bi imao da je odabrao prvu opciju.\nUz praksu, dužnost svakog polaznika je da pohađa i teorijski deo, a nastava se odvija u našim poslovnicama, odnosno preko interneta. Naime, obuka i kurs za pečatoresca predviđa kako individualnu i poluindividualnu nastavu, tako i rad u grupama, te praćenje predavanja preko interneta.\nOd svakog pojedinačnog polaznika koji bude odabrao opciju online obuke se, na prvom mestu zahteva da poseduje računar, a zatim i da na njemu postoji stabilna internet veza, pošto je neophodno da se obezbedi nesmetano praćenje ove vrste nastave. A što se tiče samog principa organizovanja online, ali i individualne i poluindividualne obuke, sve one polaznicima pružaju mogućnost izbora termina i dogovor sa profesorom oko dinamike održavanja nastave, te oko preciznog datuma kada će odabrana nastava da počne.\nNešto je drugačiji je način organizovanja grupne nastave, jer se tada od svih prijavljenih polaznika očekuje maksimalno poštovanje termina, odnosno dinamike koju određuje organizator ove obuke, a u ovom slučaju kurs može da počne tek kada se najmanji broj polaznika koji je potreban za formiranje jedne grupe bude prijavio u jednoj od poslovnica Akademije Oxford. U grupama ih može biti najviše osmoro, a ova vrsta nastave počinje tek kada se u toj poslovnici bude oformila grupa od minimum četiri polaznika. Isto tako smo u obavezi da naglasimo da samo u pojedinim situacijama možemo dozvoliti izmenu termina kod ovog tipa obuke, ali to nije praksa koju rado i često primenjujemo. Zapravo je stvar u tome da koordinator za nastavu u jednoj od naših poslovnica može da izađe u susret ovakvom zahtevu polaznika, ali samo onda kada su sa tim saglasni svi članovi u okviru konkretne grupe i ako postoji realna mogućnost da se promena termina u toj poslovnici dozvoli.\nKome je namenjena obuka za pečatoresca?\nOsnovni zahtev koji se stavlja pred svakoga ko želi da pohađa obuku i kurs za pečatoresca je da bude punoletno lice.\nA odmah zatim se zahteva i da je osoba koja želi da se prijavi pre toga imala prilike da najmanje završi osnovnu školu. Upravo iz tog razloga se od prijavljenih polaznika i zahteva da, pored sve ostale dokumentacije dostave i dokaz o prethodno završenoj osnovnoj školi (fotokopija svedočanstva osnovne škole), a ako su završili i neku srednju školu, tada umesto pomenutog dokumenta treba da dostave kopiju diplome te srednje škole.\nŠto se tiče stručnih znanja, naglašavamo da ne postoje apsolutno nikakvi zahtevi koji su za njih vezani.\nKoliko traje kurs i obuka za pečatoresca?\nPrema odredbama zvaničnog nastavnog programa, a prema kome se obuka i kurs za pečatoresca organizuje, nastava traje 3 meseca. Od svakog se polaznika u tom periodu očekuje i da pohađa praksu, a zvanično je predviđeno da praksa traje 300 radnih sati.\nTakođe, Akademija Oxford onim osobama koje žele da pomenutu obuku završe u kraćem periodu od navedenog, pruža i tu mogućnost. A da bi to moglo da bude izvedeno, neophodno je da polaznik u potpunosti prihvati pravilo koje je vezano za drugačiju dinamiku pohađanja praktičnog dela, to jest da svakoga dana u periodu od ponedeljka do petka i to u trajanju od dva meseca, pohađa praksu po 8 sati svakoga dana, to jest 40 radnih sati nedeljno.\nKoliko košta kurs za pečatoresca?\nPlaćanje pomenute obuke se, kao i nastava odvija u dva segmenta, uzevši u obzir da svaki polaznik ima obavezu da pohađanje prakse plati odvojeno od pohađanja teorijskog dela.\nGde i kada se održava obuka za pečatoresca?\nNastava koju predviđa kurs i obuka za pečatoresca se odvija u prostorijama bilo koje od preko 20 poslovnica Akademije Oxford, ali to se odnosi samo na njen teorijski deo. Sa druge strane, praksu polaznik mora da odradi u onoj kompaniji koju bude odabrao, a isključivo od njega zavisi da li će da je pohađa kod poslovnih partnera organizatora ili u nekoj drugoj firmi.\nSvaki polaznik koji bude odabrao prvu ponuđenu varijantu, od organizatora ovog kursa dobija podatke vezane za pohađanje prakse, te sve potrebne garancije da će taj deo nastave da se sprovede maksimalno profesionalno, budući da organizator ovog kursa u potpunosti poznaje način poslovanja te kompanije, jer je sa njom pre toga i potpisao ugovor o poslovno - tehničkoj saradnji. Ali, zato ako polaznici budu doneli odluku da praksu pohađaju u nekoj firmi sa kojom takva vrsta ugovora još uvek nije potpisana, njima se ne pružaju garancije za njen kvalitet, te isto tako od nas ne dobijaju ni informaciju o ceni. A razlog za to jeste što se u ovom slučaju od svakog pojedinačnog polaznika očekuje da u okviru konkretne firme dobije sve bitne podatke, koji naravno uključuju i informaciju o ceni. Takođe je bitno da zna i da on ima obavezu prema nama, budući da se zahteva da nam dostavi poslovne informacije, koje ćemo mi uneti u ugovor, jer da bi on mogao da uopšte pohađa praksu u konkretnoj kompaniji, mi moramo da potpišemo ugovor o poslovno - tehničkoj saradnji sa njenim ovlašćenim licem nakon, čega će on moći da počne sa pohađanjem ovog dela obuke.\nKada je reč o drugom segmentu, naglašavamo da teorijski deo polaznici mogu da pohađaju u grupi ili individualno, to jest da se odluče za nastavu online ili poluindividualnu.\nU slučaju da je njihov izbor online obuka i kurs za pečatoresca, podrazumeva se da oni moraju da poseduju kako računar, tako isto on mora i da bude spojen sa internetom preko stabilne veze, jer to i jeste uslov za odvijanje ovog tipa obuke bez ikakvih smetnji. Termini su, kako kod ove, tako i kod poluindividualne i individualne nastave, vezani za dogovor koji svaki pojedinačni polaznik bude imao sa profesorom. A neophodno je i da se oni tada dogovore o datumu kada će ta vrsta nastave da počnete, kao i da preciziraju kojom dinamikom će predavanja da se odvijaju u tom slučaju.\nIpak, sve što je pomenuto za ove vrste nastave, ne važi kada je u pitanju grupni kurs i obuka za pečatoresca, uzevši u obzir da se ona organizuje prema tačno definisanim terminima i onom dinamikom koju određuje organizator. Naravno, polaznici će se maksimalno prilagoditi svemu pomenutom, a grupni kurs može da počne tek onog trenutka kada se grupa u odabranoj poslovnici bude oformila, što iziskuje prijavljivanje minimum 4 osobe. U ovom slučaju termini se ne menjaju, sem u izuzetno retkim situacijama, odnosno onda kada se to zahteva od strane svih polaznika u jednoj grupi i kada postoje realni uslovi za promenu termina u okviru te poslovnice.\nzainteresovani polaznici prijavu za pohađanje navedenog kursa vrše u radno vreme poslovnice i to cele godine, lično, ali mogu i da se prijave preko telefona ili mejla\nsvako ko je prijavljen je dužan da u trenutku upisivanja bude lično prisutan i da tada dostavi svu zahtevanu dokumentaciju, odnosno da potpiše ugovor sa organizatorom\nkurs i obuka za pečatoresca se sprovode u dva segmenta, tako da se teorijski i praktični deo odvojeno i plaćaju\ncena teorijskog dela uključuje pohađanje jedne od navedenih vrsta nastave, kao i priručnik za pripremu polaganja završnog ispita, a zatim i samo polaganje i izradu sertifikata i dodatka sertifikatu\nvisina nadoknade za praksu zavisi od toga gde polaznik želi da je pohađa, jer nju definiše konkretna kompanija\ndirektno u poslovnici u kojoj pohađa teorijski deo obuke, to jest u koje vrši upis, polaznik treba da izvrši i sva plaćanja koja ima prema ugovoru, a u skladu sa cenom koja je tada navedena u cenovniku\nko želi da polaže samo završni ispit, mora da zadovolji sve navedene zahteve, a koji između ostalog uključuju i dostavljanje potvrde o odrađenoj praksi ili potvrde o stečenom radnom iskustvu u konkretnoj oblasti\nCena kursa i obuke za pečatoresca je 15,000 RSD


Autor Tema: Holicm Paraćin (Pročitano 1979 puta)\n« poslato: 12-06-2012, 19:09:26 »\n30.000 evra za sedam najboljih na „Partnerstvu za budućnost“\nPopovac, 29. maj 2012 - Petu godinu za redom kompanija Holcim Srbija kroz konkurs „Partnerstvo za budućnost“ nagrađuje najbolje projekte nevladinih organizacija, udruženja i ustanova sa sedištem na teritoriji opštine Paraćin. Na jubilarnoj svečanoj ceremoniji predstavljeno je novih sedam idejnih rešenja, za čiju realizaciju će Holcim izdvojiti 30 hiljada evra. Kroz ovaj projekat kompanija Holcim do sada je podržala ukupno 33 projekata iz oblasti obrazovanja, kulture i održivog razvoja na teritoriji opštine Paraćin za koje je izdvojeno oko 200 hiljada evra.\n- Holcim Srbija želi da aktivno učestvuje u razvoju Paraćina, čak i u periodima ekonomske neizvesnosti. Doprinos Paraćinu i Popovcu nije mesto gde Holcim želi da traži prostor za štednju. Godišnje privredi Srbije od našeg poslovanja ostane oko 35 miliona evra i veći deo toga odlazi u Paraćin, ali to nije dovoljno. Zbog toga dajemo 50.000 evra za projekat mikrokredita kao pomoć lokalnim preduzetnicima, gradimo infrastrukturu, dajemo stipendije i sprovodimo druge aktivnosti kao što je Partnerstvo za budućnost. Kao dobre komšija želimo da pomognemo, ali je uvek bolje da ta pomoć dolazi na ovakav način – kroz uzajamna partnerstva, izjavio je generalni direktor Holcim Srbije, Gustavo Navaro.\nOdlukom devetočlanog žirija sastavljenog od predstavnika Holcim Srbije, opštine Paraćin, medija, nevladinog, poslovnog i javnog sektora, za pobednike ovogodišnjeg konkursa koji je bio otvoren od 9. do 30. marta, proglašeni su sledeći projekti: Radi pa zaradi II - Centar za komunikaciju Pravda, Vreme je za užinu - Tehnološka škola Paraćin, Razvoj usluga socijalne zaštite u lokalnoj zajednici - Centar OSI, Solarnom energijom do održive poljoprivrede - UNCOOP, Možemo i mi da naučimo - Organizacija gluvih i nagluvih, Spaljivanje biljnih ostataka korist, ili krivično delo - Srpsko društvo za vanredne situacije, Letnje scene OSI - CDP.\nPredsednik žirija Dušan Stokić iz Privredne komore Srbije rekao je da je kvalitet svih prijavljenih projekata ove godine bio na veoma visokom nivou i da to dokazuje da u Paraćinu postoji zaista jak nevladin sektor što je značajnim delom i zasluga konkursa Partnerstvo za budućnost gde su od početka propozicije ravne sličnim konkursima na globalnom nivou.\nOd 2008. godine, Holcim Srbija organizuje godišnji konkurs za nevladine organizacije „Partnerstvo za budućnost“, sa namerom da strateški podržava inicijative, programe i projekte u oblastima definisanim Strategijom društveno odgovornog poslovanja: obrazovanje u funkciji razvoja, kultura u javnom prostoru i održivi razvoj.


Izbora čelnika EU izazvao kritike\nOsvježeno 20. novembar/studeni, 2009.\nSamit EU u četvrtak je veče okončan neočekivanim dogovorom dvedesetsedmorice da se nove glavne funkcije povjere dvijema relativno nepoznatim političkim ličnostima.\nBelgijski premjer Herman van Rumpe preuzeće dužnost prvog januara na novoustanovljenoj dužnosti predsjenika EU, a kasnije tog mjeseca britanska barunica Ketrin Ašton preuzeće dužnost visokog predstavnika za spoljnu politiku i bezbjednost, nakon što prođe verifikaciju u Evropskom parlamentu.\nDopisnik RSE iz Brisela Ahto Lobjakas ističe u izvještaju da su i Van Rumpe i Ašton nekontroverzne ličnosti pa ipak evropska štampa je u jutrošnjim komentarima oštro kritikovala njihov izbor uvjereni sa ni jedno nije doraslo zadatku prvih ljudi EU koji bi na svjetskoj političkoj sceni morali da pariraju svejtskim silama SAD i Kini.\nVan Rumpe je bio premjer Belgije šest mjeseci. Smatra se da je uspješno balansirao i držao na okupu različite frakcije u u zemlji, ali njegovo ime je do sinoć bilo nepoznato Evropi.\n(Novinari širom svijeta su se mučili da pravilno izgovore njegovo ime. Poslušajte kompilaciju najboljih pokušaja)\nSlično je i sa baronesom Ašton, britanskom političarkom koja nikada nije izabrana za javnu službu.\nNjeno jedino iskustvo za posao koji će obavljati je godina dana provedena u Briselu kao komesar za trgovinu nakon što je njen prethodnik Peter Mendelson napustio tu funkciju da bi se krajem 2008. priključio britanskoj Vladi.\nTURSKA NIJE HRIŠČANSKA ZEMLJA\nŠvedski premjer Fredrik Rejnfild, čija će zemlja sada biti posljednja koja će držati rotirajuće predsjeništvo EU, u četvrtak veče je sa vidnim olakšnajem na licu saopštio novinarima:\n“Ovo je novi liderski tim Evrope koji vam predstvaljamo na ovoj istorijskoj press konfrenciji, nakon godina rasprava, priprema i postavljanja svega na svoje mjesto“.\nIzabrani predsjenik EU od prvog janura naredne godine u prvom obraćanju medijima je poručio:\nHerman Van Rome\n„Kao predsjednik izabran od Evropskog savjeta, pažljivo ću slušati svakoga i postaraću se da naša razmišljanja daju rezulata za sve“.\n„Imam čvrstu namjeru da obezbijedim što bržu akciju. U perspesktivi, u narednih šest mjeseci moramo omogućiti što bolju oragnizaciju za rješavanje finasijske perspektive Lisabosnke strategije."\nVan Rumpe je reako i da je pristalica proširenja EU, no mediji su već prenijeli da je prvi čovjek EU ranije izjavljivao da Turska nije evropska zemlja i da to nikada neće biti, jer bi time bili ugroženi hrišćanski temelji Evrope.\nFrancuski predsjenik Nikola Sarkozi pohavlio je izbor evropske dvadestesedmorice.\n„On je čovjek koji tačno zna gdje ide. I ono koji ga optužuju da nije odlučan ili previše fleksibilan mogu se vrlo iznenaditi zaista iznenaditi,“ kaže Sarakozi\nNovi prvi čovjek za spoljnu politiku EU je sa druge strane za Rojters pokušavala uvjeriti nevjerene da će novo rukovodstvop EU moći da se nosi sa partnerima u svijetu:\n„Imamo jake odnose, koji će nadam se biti prepoznati iz poziva koje sam dobila iz Kine i SAD i drugih i vjerujem da moje iskustvo govori samo za sebe. Da li imam ego. Nemam. Sudite mi po onome što radim i mislim da ćete biti zadovoljni i ponosni na mene.“\nNjemačka kancelarka Angela Merkel ovako je obrazložila u prvim reakcijama malo kome jasan izbor budućih evropskih čelinika:\n„Bila je to odluka donesena konsezusom i time je ustavnovljen evropski princip i to je vrlo značajno za mene, da je potraga za konsezusom na kraju bila pokretačaka snaga, dajući različite opcije i poglede,“ rekla je Markel.\nZeleni i socijaldemokrate u EP su saopštili da su nezadovoljni izborom čelnih ljudi EU, tvrdeći da je sinoćnjim izborom ocjenjenim kao kompromis, EU dosegla najnižu tačku na kojoj je ikad bila sa bledunajvim predsjenikom i neupadljivom šeficom diplomatije.


Direkcija za evropsku teritorijalnu saradnju\nOrganizacija > Direktorat za evropske fondove > O Direktoratu za evropske fondove > Direkcija za evropsku teritorijalnu saradnju\nDirekcija za evropsku teritorijalnu saradnju (DTS) je zadužena za koordinaciju aktivnosti vezanih za učešće Crne Gore u prekograničnim i transnacionalnim programima saradnje finansiranim od strane EU u okviru Instrumenta pretpristupne podrške (IPA), komponente II – Regionalna i prekogranična saradnja. Ova koordinacija obuhvata: pripremu osnovnih programskih dokumenata, promociju programa i pružanje podrške potencijalnim aplikantima, pripremu poziva za dostavljanje projektnih prijedloga i učešće u izboru projekata koji će biti finansirani, kao i praćenje i izvještavanje o prekograničnim programima saradnje i projektima koji se sprovode u okviru njih.\nDirekcija je organizovana u dva odsjeka: Odsjek za saradnju sa državama članicama EU i Odsjek za saradnju sa državama ne-članicama EU.\nOdsjek za saradnju sa državama članicama EU koordinira učešće Crne Gore u tri programa u kojima, pored zemalja kandidata i potencijalnih kandidata, učestvuju i zemlje članice EU: IPA Jadranskom programu saradnje (Adriatic), Programu saradnje Jugoistočne Evrope (SEE) i Mediteranskom transnacionalnom programu (MED). Odsjek učestvuje u radu zajedničkih tijela programa i pripremi programskih dokumenata, organizuje informativne aktivnosti u cilju promocije programa u Crnoj Gori, pruža podršku potencijalnim aplikantima prije i nakon objave poziva za projekte, učestvuje u izboru projekata koji će biti finansirani i prati njihovo sprovođenje.\nOdsjek za saradnju sa državama ne članicama EU koordinira učešće Crne Gore u bilateralnim programima sa zemljama susjedima (sa Albanijom, Bosnom i Hercegovinom, Hrvatskom, Srbijom i Kosovom). Odsjek učestvuje u izradi programa i radu zajedničkih programskih struktura, vrši redovnu promociju prekograničnih programa i mogućnosti za učešće u prekograničnim projektima, učestvuje u pripremi poziva za dostavljanje projektnih prijedloga i izboru projekata za finansiranje, pruža podršku potencijalnim aplikantima prije i nakon objave poziva za projekte, kao i korisnicima sredstava koji sprovode projekte i prati i izvještava o sprovođenju prekograničnih projekata i programa.\nSve ove aktivnosti Direkcija za programe prekogranične saradnje vrši u stalnoj saradnji sa Delegacijom EU u Crnoj Gori.


Euro-Asfalt će graditi testno -poletnu stazu na Aerodromu Bihać - Akta.ba\n16.05.2019. 12:06 / Izvor: Akta.ba\n"Procedura javne nabavke je završena. Kompanija Euro-Asfalt je dobila posao, svi rokovi žalbe su završeni i sve je spremno za potpisivanje ugovora. Ukupna vrijednost radova sa uključenim PDV-om je oko dva miliona KM", kazao je Sedić, te napomenuo kako su Odlukom Vlade FBiH od prošle sedmice stvoreni formalno-pravni uslovi za potpisivanje ugovora i otpočinjanje radova na izgradnji testno-poletno-sletne staze.\n"O tempu izgradnje teško je govoriti jer još uvijek ukupna sredstva za projekat nisu osigurana. Oko rješavanja ovog problema, odvijaju se intezivni pregovori sa Vladom FBiH. Nadam se da ćemo ubrzo imati rješenje, osigurana finansijska sredstva i moći reći da projekat Aerodroma u Bihaću može biti završen za tri-četiri godine", rekao je Sedić.\n"Infrastrukturni radovi, koji se odnose na pristupnu cestu, most preko rijeke Une, priključak na magistralni put koštat će dodatnih 20-30 miliona KM, tako da je vrijednost realizacije kompletnog projekta oko 100 miliona KM", naveo je Sedić.\n"Ovdje je i NP Una, koji ima izuzetan turistički i privredni potencijal koji će profitirati njegovom izgradnjom", rekao je Sedić.\ntestno poletna staza


Na vakcinaciju samo ko je dobio poziv - Užicka Republika Press\nOd danas će na svim punktovima za vakcinaciju moći da se vakcinišu isključivo građani koji su dobili poziv od elektronske uprave sa terminom vakcinacije, navedeno je u saopštenju Vlade Srbije. Odluka je doneta zbog toga što se svakoga dana uvećava broj građana koji se nisu prijavili za vakcinaciju, a dolaze ispred punktova ili zdravstvenih ustanova kako bi se vakcinisali.\n“Termin za vakcinciju građani će dobiti nakon prijave na portalu euprave ili pozivom kontakt centra. Nema nikakve potrebe, niti je u interesu javnog zdravlja da se stvaraju redovi i gužve građana koji nemaju zakazan termin, jer će svi građani dobiti vakcinu u skladu sa planom prioritizacije”, saopštava Vlada.\n“Molimo građane da poštuju procedure prijave i same vakcinacije, jer je to najbolji način da svoju vakcinu dobiju svi, po utvrđenim prioritetima. Zbog toga Vlada Srbije još jednom poziva sve građane da dolaze na vakcinaciju isključivo u terminu kada im je ona i zakazana”, navodi se u saopštenju.\nIskazivanje interesovanja za vakcinaciju, nakon čega ćete u bliskoj budućnosti dobiti vreme i mesto vakcinacije, traje nekoliko minuta i veoma je jednostavno. Svi građani to mogu učiniti preko internet stranice euprave. Ukoliko osoba zainteresovana za vakcinaciju ne poseduje računar, može se prijaviti i telefonski, putem kontakt centra na broj telefona 0800 222 334, svakoga dana od 8 do 20 časova, navedeno je u saopštenju.


Ambasada SR Nemačke Beograd - Poslovni savet Srbije i Nemačke\nSie sind hier Poslovni savet Srbije i Nemačke\nIntenziviranje bilateralne ekonomske saradnje, učvršćivanje privrednih veza dve zemlje i povećanje direktnih stranih investicija u Srbiji u najvažnijim sektorima privrede, glavni su ciljevi Saveta za poslovnu saradnju Nemačke i Srbije.\nOsnovan prilikom posete tadašnjeg saveznog kancelara Nemačke, Gerharda Šredera Srbiji i Crnoj gori 29. oktobra 2003. godine Savet okuplja osim istaknutih političara i predstavnike privrede među kojima su velike nemačke firme poput Simensa, Deutsche Bahn i Aquamundo. Za kooridnaciju projekata i rad Saveta zaduženi su visoki politički zvaničnici dve zemlje.\nSavet za poslovnu saradnju Nemačke i Srbije čini pet radnih grupa: bankarstvo i finansije, energetika, saobraćaj, komunalne delatnosti i poljoprivreda, a moderatori radinh grupa su predstavnici resornih ministarstava, institucija ili preduzeća iz Srbije i Nemačke.\nU okviru radnih grupa redovno se održavaju međukonsultacije na kojima su predstavljaju dosadašnje aktivnosti u okviru svake radne grupe kao i pojedini projekti.\nTako su u okviru prezentacije radne grupe za bankarstvo i finansije razmatrani projekti obrazovanja bankarskih službenika, projekat osiguranja depozita i projekat o uspostavljanju hipotekarnog tržišta. Radna grupa za energetiku radi na projektima razvoja elektrana, rudnika lignita i gasnog sektora. U okviru radne grupe za komunalne delatnosti razgovara se između ostalog o unapređenju kvaliteta vode i distribucionog sistema u Zrenjaninu, Kikindi i Bečeju i izgradnji kanalizacijong sistema za tretman otpadnih voda u Nišu. U sektoru poljoprivrede bilo je reči o razvoju organske poljoprivrede i upravljanju zemljišnim resursima u Srbiji.\nPoslovni saveti poput ovog sa Srbijom, Nemačka ima i sa drugim zemljama. Pozitivni primeri i rezultati Poslovnog saveta Nemačke i Ukrajne pokazali su da ovaj vid partnerske saradnje dve zemlje itekako može da unapredi privredne bilateralne odnose i poveća investicije u strateški najvažnijim oblastima.


Skroman izvještaj o napretku | Politika | DW | 09.11.2010\nSkroman izvještaj o napretku\nBosna i Hercegovina je u odnosu na druge zemlje regiona ove godine dobila jedan od najlošijih izvještaja o napretku. Pozitivno je ocjenjeno samo ispunjavanje uslova za viznu liberalizaciju.\nEvropska komisija nije zadovoljna napretkom BiH\nEvropska komisija u izvještaju kritizira neefikasan rad bh. institucija\nProces proširenja EU dobio je novi zamah uprkos mnogobrojnim izazovima sa kojima se EU suočava, ističe se u ovogodišnjoj “Strategiji proširenja”, koju je zajedno sa izvještajima o napretku zemalja Zapadnog Balkana u procesu evrointegracija, sačinila Evropska komisija. Istovremeno, prema navodima interenet portala “EU observer” koji je imao uvid u nacrt ovog izvještaja, Komisija zaključuje da je pored napretka u nekim zemljama, vidljiva i stagnacija pa čak i usporavanje reformi u drugim dijelovima regiona. Ističe se tako da je političko upravljanje BiH jedno od najkompleksinijih problema na Balkanu. Nedostatak zajedničke vizije političkih lidera o pravcu u kom bi zemlja trebalo da se kreće, blokira ključne reforme u zemlji i odlaže dalji napredak BiH ka EU, smatraju u Evropskoj komisiji. Komisija tu skreće pažnju i na nekoordinisanu politiku u zemlji, posljedicu loše saradnje između Paralmenta, Vijeća ministara i entiteta.\nPolitika koja blokira zemlju\nIspunjavanje uslova za viznu liberalizaciju je pozitivno ocjenjeno\nOsvrčući se na nedavno održane izbore u BiH, u izvještaju Evropske komisije navodi se da je i pored ocjene o generalno dostignutim međunarodnim standardima tokom održavanja izbora, predizbornom kampanjom u BiH dominirala nacionalistička retorika.\nTako je Republika Srpska (RS) u predizbornom periodu u pitanje dovodila teritorijalni integritet zemlje, dok su prema mišljenju Evropske komisije, lideri RS-a nastavili da podcjenjuju težinu ratnih zločina na civilnim stanovništvom. Istovremeno u izvještaju o progresu BiH u polju evrointegracija u prethodnih godinu dana, u Briselu se navodi da je zemlja učinla slab napredak u pravcu ispunjavanja uslova neophodnih za zatvaranje kancelarije visokog predstavnika. Ova kritika posebno se odnosi na raspodjelu državne imovine.\n“Umjeren ekonomski napredak”\nKada je u pitanju ekonomija, u izvještaju Evropske komisije se navodi da se u BiH osjetio umjereni polet u 2010. godini koji je u najvećoj mjeri izazvan potražnjom iz inostranstva. Istovremeno se upozorava da budžeti u zemlji i dalje nisu samoodrživi, te da su javne finansije i dalje slabe.\nUkazuje se i na činjenicu da je nezaposlenost u zemlji na veoma visokom nivou, kao i da je značajno pogoršana fiskalana situacija, pogotovo u Federaciji. Imajući sve ovo u vidu u Evropskoj komisiji pozivaju na uspostavljanje stabilnog i konstruktivnog političkog okruženja, kako bi BiH mogla da prevaziđe postojeće probleme.\nEvropska komisija pozdravila je usvajanje zakona o reformi policije, ali i očekuje da uskoro pozitivnu odluku donese i Dom naroda. U Briselu smatraju da BiH mora da ispuni još neke uslove ako želi da potpiše sporazum. (11.04.2008)\nEU je jasno navela principe koje treba zadovoljiti BiH za napredak u procesu evropske integracije, jasno su pobrojani domaći zadaci koje treba obaviti. BiH to još nije izvršila – loš uvod u drugu rundu pregovora o Stabilizaciji i pridruživanju naredne sedmice (09.06.2006)


Automobili - Sputnjik Srbija\n17:17 16 April 2021\nSmena na tronu: Tojota pretekla Folksvagen po prodaji\nKompanija Tojota Motor pretekla je 2020. nemački Folksvagen u prodaji vozila, i posle pet godina ponovo preuzela krunu kao vodeći svetski proizvođač s najvećoj prodajim automobila, jer pad tražnje zbog pandemije korone snažnije pogodio nemačkog rivala.\nGume za automobile, kombije i kamione dobiće nove oznake, pošto od maja stupa na snagu odluka EU o oznakama koje će pokazivati obuhvatnije informacije o pneumaticima.\nRađa se novi automobilski gigant vredan 38 milijardi dolara\nFijat Krajsler i francuski Pežo-Sitroen dobili su danas „zeleno svetlo“ Komisije EU za zaštitu konkurencije za spajanje vredno 38 milijardi dolara, čime će nastati četvrti najveći proizvođač automobila u svetu.\nKineski konkurent „rols rojsu“ dolazi u Evropu, poznata i cena /video/\nKineski konkurent „rols rojsu“, električni krosover „hongki“, dolazi u Evropu, a poznata je i cena po kojoj će se prodavati prvo u Norveškoj.\nPogrešno skretanje: Žena slučajno automobilom uletela na trku /video/\nKineska kompanija za proizvodnju čelika „Đijangsi“ nagradila je svih svojih 4.116 zaposlenih novim automobilima zbog prekoračenja ciljeva dobiti petu godinu zaredom.\nObjavljeno šta voze Crnogorci: Koliko je prosečna starost automobila i koju marku najviše vole\nProsečna starost registrovanih vozila u Crnoj Gori je oko 16 godina, a prošle godine ih je bilo ukupno 230.982, od čega je 98,8 odsto motornih vozila.\nDrugo lice ruskih oligarha: Zadužio se da isplati radnike\nPotpredsednik kompanije „Krokus grup“ i pevač Emin Agalarov, sin ruskog milijardera Araza Agalarova, saopštio je da je prodao tri automobila zbog krize izazvane pandemijom virusa korona kako bi mogao isplatiti plate zaposlenima, prenosi RBK.


FT: Dominacija KINESKIH investicija u Srbiji "plaši" Evropu\nKineske kompanije su 2019. godine najavile 16 “grinfild” projekata u Srbiji i investicije od 625 miliona dolara i Kina je postala najveći izvor tih ulaganja u zemlji, pokazuju podaci fDi Marketsa, servisa FT sa sveobuhvatnom bazom podataka o prekograničnim “grinfild” investicijama.\nKina je “napravila od Srbije centar inicijative Pojas i put u centralnoj i istočnoj Evropi”, kaže istraživačica sa Odseka za politike i međunarodne odnose Univerziteta Oksford Tena Prelec.\nOna je rekla i da Srbija nije bila mnogo izbirljiva u privlačenju investitora i da je privukla biznise niskog kvaliteta i male transparentnosti. Peking, kaže Prelec, radi na principu “moj novac, moja pravila”.\n“Kamate Evropske investicione banke nisu tako povoljne kao kineske… Vreme je novac. Ko može da čeka dve godine (na EIB). Kinezi su mnogo brži”, rekao je ministar finansija Siniša Mali.\nTakođe evropski zvaničnici upozoravaju zemlje koje žele u EU da ne zavise previše od Kine, a Prelec kaže da “zemlje EU treba da daju primer, ako ne žele da se njihovo susedstvo uplete i dužničke zamke i netransparentne ugovore”.\nIako je EU daleko najveći trgovinski partner Srbije i izvor stranih investicija, “grinfild” ulaganja iz EU su opala sa 73 odsto ukupnih između 2005. i 2014, na 55 odsto u godinama nakon toga, navodi fDi Markets.\nPrelec ukazuje i na bojazni da će sa rastućim prisustvom Kine u ekonomiji Srbije biti teže Beogradu da se uskladi sa EU transparentnošću i standardima zaštite životne sredine kako se približava članstvo u EU.\nMeđutim, kako je proces pridruživanja EU u zastoju, neki se brinu da će Srbija biti manje fokusirana na poštovanje tih standarda.


Beograd napredovao po troškovima života - Bizlife.rs\n20:15 Beograd, 22/03/2018\nBeograd je među deset gradova koji su se u protekloj godini najviše pomerili ka vrhu liste gradova s najvećim troškovima života, koju je sastavio Intelidžens junit (EIU) lista Ekonomist. Singapur je zadržao prvo mesto petu godinu zaredom.\nPrema listi EIU najmanji troškovi života su u Damasku koji je na 133 mestu, a potom slede Karakas, Almati, Lagos, Bangalor, Karači, Alžir, Čenaj, Bukurešt i Nju Delhi.\nU odnosu na prošlogodišnju listu, Hong Kong i Sidnej su u ušli među deset najskupljih gradova, dok su niska inflacija potisnuli Tokio i Osaku sa vrha.\nNjujork je pao za četiri mesta na 13. poziciju usled slabljenja dolara, što je uticalo i na druge američke gradove. Ipak, u odnosu na pre pet godina, Njujork je sada dosta visoko, pošto je tada bio na 27. mestu.\nNajveći skok na listi zabeležili su Meksiko, za 23 pozicije na 59. mesto, Santijago za 20 mesta na 66, Sankt Peterburg za 14 na 98, Kijev za 14 na 110, Prag za 13 na 82, Beograd za 13 na 98, Pretorija za 13 na 110, Moskva za 12 na 86, Johanesburg za 11 na 105. i Madrid za 10 na 34. mesto.\nNaniže na listi najviše su se pomerili Taškent za 35 mesta na 112. mesto, Kairo za 22 na 121, Čikago za 14 na 41, Numea za 13 na 53 , Damask za 14 na 133, Karakas za 13 na 132, San Hose za 12 na 90, Vašington za 10 na 37, Daka za 10 na 72. i Istanbul za 10 na 72.\nOd deset najskupljih gradova hleb je najskuplji u Seulu, ali su u prestonici Južne Koreje najjeftinije cigarete koje su najskuplje u Sidneju.\nProsečna cena kilograma hleba u Seulu 15,59 je dolara, u Ženevi 6,45 dolara, u Parizu 6,33 dolara, u Oslu 5,52 dolara, u Cirihu 5,31 dolar, u Tel Avivu 5,1 dolar, u Hong Kongu 4,16 dolara, u Sidneju 3,99 dolara, u Kopenhagenu 3,87 dolara, a u Singapuru 3,71 dolara.\nGorivo je najskuplje u Oslu gde litar bezolovnog benzina košta 2,02 dolara, a slede Hong Kong 1,84 dolara, Pariz 1,77, Cirih 1,68 dolara, Tel Aviv 1,68 dolara, Kopenhagen 1,67 dolara, Ženeva 1,56 dolara, Singapur 1,55 dolara, Seul 1,34 dolara i Sidnej 0,98 dolara.\nsvet cena lista život spisak ekonomist troskovi gradovi


Tramp pozdravio napredak u odnosima sa Sjevernom Korejom - Vijesti.me\n"VRLO DOBRE VIJESTI"\nAmerički predsjednik Donald Tramp rekao je da SAD ostvaruje "ogroman napredak" sa Sjevernom Korejom, posle upravo održanog međukorejskog samita na kome je Pjongjang ponudio određene ustupke oko svog programa naoružanja.\nTramp je rekao danas novinarima da su dobili "vrlo dobre vijesti" sa samita sjevernokorejskog vođe Kim Džong Una i južnokorejskog predsjednika Mun Džae Ina, koji su održali trodnevni sastanak u Pjongjangu.\nKim Džong Un je obećao da će da zatvori poligon za lansiranje raketa i svoje glavno nuklearno postrojenje ukoliko SAD preduzmu odgovarajuće mjere, koje nijesu precizirane.\nTramp u izjavi novinarima nije nagovijestio da li su SAD spremne da preduzmu dalje korake da ohrabre Sjevernu Koreju dalje oko denuklearizacije. On je, međutim, naveo da se smatra zaslužnim za smanjenje tenzija koje su naglo narasle tokom prve godine njegovog predsjedništva i prije njegovog samita s Kim Džong Unom u junu.


DAN TENKISTA · Kraljevo.online\nNASLOVNA VESTI DAN TENKISTA\nKraljevo, – Oklopne jedinice VS obeležiće danas svoj dan, 31. oktobar, u znak sećanja kada su prvi put 1941. upotrebljena dva tenka u borbi za oslobođenje Kraljeva. Dva tenka, koja su poslužila kao osnova za formiranje prvog tenkovskog voda, bila su zaplenjena od Nemaca koji su na početku Drugog svetskog rata okupirali Kraljevo.\nTokom godina oklopne jedinice – tenkovi i razne vrste transportera su usavršavani, ali su zadržali značaju ulogu u ispunjavanju zadataka oružnih snaga, posebno u podršci pešadiji prilikom ofanzivnih dejstava. Oklopne jedinice u Vojsci Srbije raspoređene su u tenkovske i mehanizovane bataljone, a zadržani su uglavnom najmoderniji tenkovi M-84 i nešto manji broj popularnih T-72. Pripadnicima oklopnih jedinica vojne praznika čestitali su ministar odbrane Bratislav Gašić i načelnik Generalštaba Vojske Srbije general Ljubiša Diković.\nGašić je naveo i da “stručnost, odgovornost, profesionalizam i osposobljenost pripadnika tog roda doprinosi izgradnji, razvoju i afirmaciji tenkovskih i mehanizovanih jedinica Vojske Srbije”. “Vaše angažovanje je garancija da će biti očuvan visok nivo u izvršavanju namenskih zadataka i narednog nivoa operativne sposobnosti” istakao je on u čestitki. Diković je naveo da su pripadnici okplopnih jedinica uspešnom realizacijom zadataka u proteklom periodu i stručnim radom, pružili doprinos razvoju i afirmaciji tog roda Vojske Srbije. “Uveren sam da će te i u narednom periodu, primenom dugogodišnjeg iskustva, stručnim osposobljavanjem pripadnik i modernizacijom raspoloživih oklopnih sredstava doprineti izgradnji operativne sposobnosti Vojske Srbije”, naveo je on u čestitki objavljenoj na sajtu Vojske Srbije.


Konkursi - Poziv za uslugu mentorstva organizacijama civilnog društva Zlatiborskog okruga – učesnicima u projektu\nU okviru projekta „Održivi razvoj za sve“, Fondacija Ana i Vlade Divac, otvara poziv za uslugu mentorstva (2 mentora/kinja) organizacijama civilnog društva iz Zlatiborskog okruga koje učestvuju u programu, u prvoj godini realizacije.\nProjekat “Održivi razvoj za sve” podržan je od strane vlade Švajcarske konfederacije i Nemačke razvojne saradnje, a implementira ga GIZ. Projekat podrazumeva uspostavljanje široke platforme za podsticanje i afirmisanje opštedruštvenog dijaloga na temu održivog razvoja u Srbiji. Projekat se realizuje u partnerstvu sa šest organizacija civilnog društva: Fondacijom Ana i Vlade Divac, u saradnji sa Fondacijom Centar za Demokratiju, Centrom za visoke ekonomske studije (CEVES) u saradnji sa Timočkim omladinskim centrom (TOC) i Beogradskom otvorenom školom (BOŠ) u saradnji sa Beogradskim fondom za političku izuzetnost (BFPE). Pomenute organizacije svrstane su u tri tematska stuba platforme: (1) socijalna inkluzija, (2) ekonomski razvoj, i (3) zaštita životne sredine. Realizacija projekta je zvanično startovala 4. marta 2020. Fondacija Ana i Vlade Divac i Fondacija Centar za demokratiju koordiniraju rad socijalnog tematskog stuba.\nokupili su se stvarajući alijansu za efikasnu realizaciju projekta “Održivi razvoj za sve”.\nUsluga mentoringa je namenjena organizacijama civilnog društva iz Zlatiborskog okruga koje su prethodno izabrane da učestvuju u programu uspostavljanja javnog dijaloga na temu Agende 2030 i ciljeva održivog razvoja. Osnovni cilj usluga mentoringa je osposobljavanje ovih\norganizacija da aktivno zagovaraju u pravcu primene ciljeva održivog razvoja. U postizanju tog cilja mentori će pružati stručnu pomoć ovim organizacijama da unaprede svoje kapacitete u smislu prikupljanja sredstava, pripreme projekata, finansijskog, HR, i administrativnog menadžmenta, kao i u aktivnostima javnog zagovaranja tema iz oblasti održivog razvoja.\nSprovodi evaluaciju usvojenih znanja i veština na prethodno organizovanim treninzima za organizacije civilnog društva iz Zlatiborskog okruga;\nPruža savete i instrukcije u vezi sa fundraising aktivnostima i pripremama projekata za različite donatore sa organizacijama civilnog društva koje su ušle u uži izbor;\nPruža savete i instrukcije u vezi sa finansijskim i organizacionim aspektima upravljanja organizacijama civilnog društva;\nPruža savete i instrukcije u oblasti javnog nastupaja a u vezi zagovaranja ciljeva održivog razvojai Agende 2030 i osposobljava organizacija civilnog društva da samostalno na kraju procesa organizuju kampanju javnog zagovaranja SDG i Agende 2030;\nPreko 10 godina iskustva u radu sa ili u nekoj organizaciji civilnog društva u Republici Srbiji;\nPrethodno iskustvo u realizaciji zadataka u vezi sa pružanjem usluga mentoringa i tehničke asistencije organizacijama civilnog društva.\nDobro poznavanje lokalnog (regionalnog i opštinskog) konteksta i lokalnih specifičnosti u kojima deluju organizacije civilnog društva;\nDobro razumevanje specifičnog konteksta i karakteristika rada malih, organizacija koje posluju na lokalnom nivou;\nPosedovanje vozačke dozvole (B kategorija) poželjno\nObim poslova i naknada:\nUsluge mentorstva organizacijama civilnog društva metnori/ke će pružati u periodu oktobar 2020 - mart 2021. Svaki od dva mentora će za pružanje usluge mentorstva imati 45 radnih dana a dnevna naknada iznosiće 80€ bruto (u dinarskoj protivvrednosti).\nPoziv za mentore - Održivi razvoj za sve


Uz to, na osnovu ankete koja je sprovedena među izlagačima, stav većine je da se Sajam organizuje naredne godine, u bezbednom i sigurnom okruženju. S obzirom na to, Međunarodni poljoprivredni sajam na novosadskom sajmištu biće priređen od 15. do 21. maja 2021.\nMeđunarodni poljoprivredni sajam u Novom Sadu, jedan je od pet najznačajnijih poljoprivrednih sajmova u Evropi. Okuplja oko 1.500 izlagača iz 60 zemalja i 140.000 posetilaca.\nNovosadski sajam intenzivno razvija platformu za virtuelni Poljoprivredni sajam, koji će biti mesto za povezivanje izlagača sa krajnjim korisnicima.\nsajamSajam poljoprivrede u Novom Saduvesti


izvor: agencije foto: 28.11.2018.\nGradonačelnici četiri srpske opštine na severu Kosova i Metohije podneće danas ostavku, rekao je direktor Kancelarije za KiM Marko Đurić.\n„Srpski predstavnici su me obavestili da od danas opštinske uprave po prištinsko-albanskom sistemu na severu više neće funkcionisati. Gradonačelnici četiri opštine će podneti ostavke i napustiti prištinski sistem. Ni skupštine opština, ni bilo koji drugi organi, neće funkcionisati sve do povlačenja diskriminatorskih mera i prestanka kršenja ljudskih prava”, rekao je Đurić za televiziju Hepi.\n„Priština je zgazila briselski sporazum, obrisala je patos njime, pokazala da je ne zanima ni ZSO, ni poštovanje ljudskih prava Srba, slobodna trgovina. Srbi su sada rešili da i oni podvuku crtu, da kažu dosta, bre, mi imamo naše insitucije i sistem uz našu državu Srbiju i sami ćemo da se izborimo”, rekao je Đurić, prenosi Tanjug.\n„Sve ono što je Priština gradila za sebe ili predstavljala svojoj javnosti da gradi za sebe, a što su institucije kojima su upravljali Srbi u prištinskom sistemu, od danas prestaju da rade”, rekao je Đurić.\n„Oni koji misle da mogu da nateraju Srbe da prihvate da žive u velikoj Albaniji, da oni u Peći prave veliku Albaniju, a da Srbi ostaju u toj strukturu, toga više nema”, rekao je Đurić i dodao da će sve biti obavljeno na miran, demokratski i civilizovan način, ali sa jasno izrečenim političkim stavom.\n„Prisustvovao sam oštrom razgovoru koji je Vučić imao sa visokim predstavnicima EU, kada je jasno rekao da su oni ćutali pre 15 dana, kad im je rekao da moraju nešto da preduzmu i vrate Albance sa ivice. Sada kada ćutite na taksu od 100 odsto, nemojte da razmišljate preterano o tome gde će ovo da se završi jer se neće završiti nigde dobro”, rekao je Đurić.


Windows 7 korak po korak + CD - J. Preppernau, J. Cox: knjiga | KorisnaKnjiga.com\nJedna od prvih stvari koju možete primetiti kod Windowsa 7 jeste elegantan izgled korisničkog interfejsa. Ukoliko ste se navikli na rad sa Windows Vistom, pronaći ćete poboljšan i pojačan interfejs gde treba naučiti samo nekoliko novih navigacionih funkcija. Ukoliko ste koristili ranije verzije Windowsa, videćete da je došlo do značajnih promena i brzo ćete početi da cenite visokokvalitetne vizuelne efekte interfejsa Windowsa 7. Windows 7 uključuje nekoliko novih karakteristika kojima se iskorišćava funkcionalnost Aero, koja je predstavljena u Windows Visti.\nAlatke poput animacija, prozirnih, kristalnih okvira prozora, Windows Flip, Windows Flip 3D, Aero Peek, kao i Aero Shake pružaju izvanredno iskustvo pri radu sa radnom površinom računara. Ova knjiga je pravi ozbor pošto uz nju možete da saznate sve što vas zanima u avezi sa Windowsom 7, njegovim prednostima i primenom.\nInternet 50+: za stariju gardu mladu duhom (ali i za one mlađe koji su u trendu)\nDetekcija upada mašinskim učenjem\nSistemi za skladištenje naučnih sadržaja